qundao/data-zh-poetry huggingface dataset:
海青马生肝·其一
作者：陈伯通
朝代：元
体裁：七言律诗

金符飞下渥洼龙，鞭影轻抟六翮风。耳窍风声闻斗蚁，眼花云影疾惊鸿。未容骏骨辽东老，已得英名冀北空。一缕红尘江汉捷，天庭不为荔支红。
海青马生肝·其三
作者：陈伯通
朝代：元
体裁：七言律诗

惊呼乳盎意匆匆，便觉馀香鼻观通。露滴冰盘蓝玉软，风生霜刃碧囊空。舞娃惊溅罗衣绿，酒客潜消醉脸红。若使昔人知此意，羊头烂熟不成功。
海青马生肝·其二
作者：陈伯通
朝代：元
体裁：七言律诗

催荐厨中语未阑，控拳豪客簇雕盘。翠翻云叶并刀乱，冰透霜花楚玉寒。一吮味甘牙齿滑，十分香彻鼻头酸。梦魂不到鲈鱼鲙，醉眼江湖特地宽。
钱舜举画花
作者：陈俨
朝代：元

霅翁夙号老词客，乱后却工花写生。寓意岂求颜色似？钱唐风物记升平。
桑树
作者：陈允文
朝代：元
体裁：七言绝句

一年一度代株柯，万木丛中苦最多。为国为民甘寂寞，却教桃李听笙歌。
题春景
作者：陈元凯
朝代：元
体裁：七言绝句

暖风沙路不生尘，水色山光雨后春。应是白云深谷里，闭门高卧有闲人。
寄台中寮友
作者：陈元旦
朝代：元

台端一去便天涯，回首伤心事事违。九陌尘埃人易老，五湖风雨客思归。儒风不振回无力，国势如悬去亦非。今古兴亡真可鉴，诸公何忍谏书稀？
紫骝马
作者：陈元达
朝代：元
体裁：古风

紫骝马，黄金鞍，青丝络头玛瑙寒。马上谁家年少子，锦裘绣帽惊人看。平生斗鸡不识愁，日日长衢走紫骝。岂虞势去如崩瓦，紫骝空弃槽枥下。日暮驱逐如乱兵，饥向驽骀乞残莝。紫骝马，古来贵盛皆鲜终。遗弃旧物不足惜，轻薄取败非英雄。
送天使张显卿
作者：陈光炳
朝代：元
体裁：七言律诗

顾无琼报自怀惭，极目江皋意不堪。马首秋风吹剑铗，屋梁落月照书庵。幕空难住燕归北，地暖愁闻雁别南。此去未知倾盖日，篇诗聊赠当高谈。
【中吕】粉蝶儿_怨别画阁萧
作者：陈克明
朝代：元

怨别
画阁萧疏，那里也玉堂人物，间别来音信全无。拆鸾凰，分莺燕，生离开比目。闷恹恹瘦损肌肤，粉慵施朱唇懒注。
【醉春风】这些时缕带尽了三分，罗裙掩过半幅。临行时曾说几时回，我与你数，数。去时节正遇着春分，回来时必然夏至，到如今又过了秋暮。
【醉高歌】更阑香冷金炉，夜静灯残画烛。今宵有梦归何处，那里也吹箫伴侣？
【红绣鞋】愁寂寞萦牵肠肚，病恹恹瘦损了身躯，则我这鬓云松意懒甚时梳。茶饭上无些滋味，针指上减了些工夫，尘蒙了七弦琴冷了雁足。
【普天乐】意徘徊，心忧虑。知他在科场应举。翰院迁除？峥嵘在画阁中，显耀在兰堂处。闪的人冷冷清清捱朝暮，想薄情负我何辜？扑籁籁两行泪珠，闷恹恹九分病苦，气丝丝一口长吁。
【上小楼】也是我今生分福，多管是前生合注。那里也画眉张敞，掷果潘安，傅粉平叔？不弱如待月张生，偷香韩寿，谒浆崔护？则我这孤辰运命该天数。
【幺篇】愁和闷眼倦升，闷和愁眉怎舒？愁的是情思昏昏，神魂飘荡，鬼病揶揄。闷连着华狱三峰，巫山十二，黄河九曲，则我这骨捱捱命归泉路。
【十二月】四时景光阴迅速，更和这秋景萧疏。疏剌剌风摇翠竹，淅零零雨洒苍悟。画檐间玎玎当当铁马，戍楼中滴滴点点铜壶。
【尧民歌】呀，我恰才望夫山上问个实虚，他可在竹林寺里寄情书？多管在秦楼谢馆笑欢娱，柳陌花街恋娇姝。踌橱，薄情忒狠毒，因此上扯碎了姻缘簿。
【耍孩儿】赶苏卿何处双通叔？到做了三不归离魂倩女。想当日碧桃花下风鸾雏，山和水阻隔着万里程途。山隐隐绕天涯怎觅青鸾信？水茫茫淹海角难寻锦鲤书，两般儿无归路。桃源洞墨云荏苒，武陵溪烟水模糊。
【一煞】身似水上萍，命如风内烛，月初圆又被阴云布。蓝桥下水波涛万丈浸了海峤，袄庙火烈焰千层接着太虚，两桩儿本是无情物。玉簪折何时再接，冰弦断甚日重续？
【尾声】汉相如有朝归故乡，卓文君多曾亲见睹？一星星自把衷肠诉。将我这受过的凄凉慢慢的数。
一煞·身似水上萍，命如风内烛，月初圆又被阴云布。蓝桥下水波涛万丈
作者：陈克明
朝代：元

浸了海峤，ビ庙火烈焰千层接着太虚，两桩儿本是无情物。
玉簪折何时再接，冰弦断甚日重续？。
上小楼·也是我今生分福，多管是前生合注。那里也画眉张敞，掷果潘安，
作者：陈克明
朝代：元

傅粉平叔？不弱如待月张生，偷香韩寿，谒浆崔护？则我这孤辰运命该天数。
中吕·粉蝶儿怨别
作者：陈克明
朝代：元

画阁萧疏，那里也玉堂人物，间别来音信全无。
拆鸾凰，分莺燕，生离开比目。
闷恹恹瘦损肌肤，粉慵施朱唇懒注。
十二月·四时景光阴迅速，更和这秋景萧疏。疏剌剌风摇翠竹，淅零零雨
作者：陈克明
朝代：元

洒苍梧。
画檐间玎玎当当铁马，戍楼中滴滴点点铜壶。
尧民歌·呀，我恰才望夫山上问个实虚，他可在竹林寺里寄情书？多管在
作者：陈克明
朝代：元

秦楼谢馆笑欢娱，柳陌花街恋娇姝。
踌蹰，薄情忒狠毒，因此上扯碎了姻缘簿。
尾声·汉相如有朝归故乡，卓文君多曾亲见睹？一星星自把衷肠诉，将我
作者：陈克明
朝代：元

这受过的凄凉慢慢的数。
幺篇·愁和闷眼倦开，闷和愁眉怎舒？愁的是情思昏昏，神魂飘荡，鬼病
作者：陈克明
朝代：元

揶揄。
闷连着华狱三峰，巫山十二，黄河九曲，则我这骨捱捱命归泉路。
普天乐·意绯徊，心忧虑。知他在科场应举，翰院迁除？峥嵘在画阁中，
作者：陈克明
朝代：元

显耀在兰堂处。
闪的人冷冷清清捱朝暮，想薄情负我何辜？扑簌簌两行泪珠，闷恹恹九分病苦，气丝丝一口长吁。
红绣鞋·愁寂莫萦牵肠肚，病恹恹瘦损了身躯，则我这鬓云松意懒甚时梳。
作者：陈克明
朝代：元

茶饭上无些滋味，针指上减了些工夫，尘蒙了七弦琴冷了雁足。
耍孩儿·赶苏卿何处双通叔？到做了三不归离魂倩女。想当日碧桃花下凤
作者：陈克明
朝代：元

鸾雏，山和水阻隔着万里程途。
山隐隐绕天涯怎觅青鸾信？水茫茫淹海角难寻锦鲤书，两般儿无归路。
桃源洞墨云荏苒，武陵溪烟水模糊。
醉春风·这些时缕带尽了三分，罗裙掩过半幅。临行时曾说几时回，我与
作者：陈克明
朝代：元

你数，数。
去时节正遇着春分，回来时必然夏至，到如今又过了秋暮。
醉高歌·更阑香冷金炉，夜静灯残画烛。今宵有梦归何处，那里也吹萧伴
作者：陈克明
朝代：元

侣？。
送传与砺广州教授三首·其一
作者：陈克生
朝代：元
体裁：古风

贫贱苦别离，君行在良辰。去去何能留，徘徊出城闉。浮云蔽平野，回风动飞尘。俯仰重回顾，执手含酸辛。夙言远结交，绸缪日相亲。君今万里去，欲去良无因。
送传与砺广州教授三首·其三
作者：陈克生
朝代：元
体裁：古风

征车出都门，良友独何之。彷徨不能别，携手欲同归。临河解两袂，相顾各有期。芳时不努力，岁月日夜驰。君亮怀至宝，我独何能为。
送传与砺广州教授三首·其二
作者：陈克生
朝代：元
体裁：古风

燕马纷北驰，越鸟翩南翔。良友不可别，嘉会焉可常。一日为三秋，三岁悠且长。相顾从此别，对酒不能觞。念子难久留，愁思结中肠。安得千里足，相与俱腾骧。
小孤山阻风寄止仲季迪
作者：陈则
朝代：元
体裁：五言律诗

山叶尽霜飞，空庵出翠微。一僧同月宿，万鸟合云归。地势疑成峡，湍声不过矶。自非风信阻，登览亦相违。
大龙湫瀑布
作者：陈刚
朝代：元
体裁：古风

出寺西北行，怪石立前后。阴沉傍群木，苔径脩蛇走。苍厓回合中，仰视天半亩。玉龙千尺飞，散作风雨吼。碧潭摇空濛，馀波荡林薮。人言发源处，空洞蟠蚴蟉。
天柱峰
作者：陈刚
朝代：元
体裁：古风

峨峨千仞馀，直上柱霄堮。苍茫海东隅，势欲压磅礴。我来秋风暮，草木渐黄落。初疑挟六丁，复恐齐五岳。想当天造初，缥缈雷斧斲。伫立久叹嗟，神功付冥漠。
照胆潭
作者：陈刚
朝代：元
体裁：古风

亭亭翠峰下，溪浅石面侧。泓渟寻丈间，溶漾苍玉色。游思悬古镜，度鸟堕空碧。山僧导我前，危坐魂为栗。纷纷渴水泥，岂识寒泉食。千载空山中，回首寸心恻。
木兰花慢·送陈石泉自北归
作者：陈参政
朝代：元

北归人未老，喜依旧，著南冠。正雪暗滹沱，云迷芒砀，梦落邯郸。乡心促、日行万里，幸此身、生入玉门关。多少秦烟陇雾，西湖净洗征衫。燕山。望不见吴山。回首一征鞍。慨故宫离黍，故家乔木，那忍重看。钧天。紫微何处，问瑶池、八骏几时还。谁在天津桥上，杜鹃声里阑干。
獭皮褥
作者：陈古春
朝代：元

赖侯失国毛嫱老，莲叶裳衣为谁好。曲阿湖上采菱舟，溅血沦精哭秋媪。祭鱼永谢菰蒲春，去作香魂荐寝裀。绿云四面裁如意，毳影当中吹暖尘。玉指象床聊岁晚，绝胜会死龟兹板。闻道惊鳞胆尚寒，莫教展放芙蓉馆。流苏帐里佳人语，卷却龙须偏爱汝。梦中若更讼羸骚，肠断蘼芜楚天雨。
句
作者：陈君用
朝代：元

芽谷验仁脉，浇花趱化工。
春日田园杂兴
作者：陈君用
朝代：元

春风冗我田园务，野思芳情约不齐。检点瓜丘仍芋垄，按行桑墅更秧畦。偶陪灵运山前屐，或学东坡雨外犁。薄暮倦归专一事，旋诛生菜瓮黄齑。
奉和东维提学先生春日同阃帅韩侯太守王公宴集草元阁席上孩字韵高作聊以塞责录呈同坐诸公发一笑云
作者：陈善
朝代：元
体裁：七言律诗

嶰竹参差手自栽，春明吹上望仙台。水流石涧桃花路，日涌天门海色开。笠泽每移茶灶出，鉴湖还棹酒船来。绮窗午醉醒来晚，枕损黄金压被孩。
宿州作
作者：陈复
朝代：元
体裁：七言律诗

闻道苻离睢上居，主人从谏击毬疏。遗风谩诧朱鸡石，故事犹传白兔书。民起废桥闻渡虎，官开响泊为求鱼。屯田好在斜阳外，一带青山接北徐。
画壁诗残句
作者：陈大娘
朝代：元

百年尘事浑如梦，留与丹心照汗青。
临平书事
作者：陈天锡
朝代：元

四月临平路，江莲未著花。春风随客棹，绿水护僧家。对酒邀新月，披襟挹彩霞。晚来堪画处，飞鹭下圆沙。
偶题
作者：陈天锡
朝代：元

修竹千竿万卷书，水明沙净称幽居。春风架上吹残简，时复晴窗落蠹鱼。
别桐城诸老席上作
作者：陈天锡
朝代：元

七人五百有馀岁，高会尊前笑语哗。逸兴浓时过似酒，交情密处恰如家。朱颜鹤发明秋水，瑶句鱼笺动綵霞。明日马蹄衰草路，桐乡回首又天涯。
呈草庐吴司业
作者：陈天锡
朝代：元

斯文梁栋在成均，自许儒冠可立身。拍塞胸襟五经笥，清高地位十分春。泰山北斗道行世，赤箭灵芝意自春。多谢春风荐贤笔，肯甘跃冶外陶钧。
季夏书事
作者：陈天锡
朝代：元

归梦绕沧洲，胡为此滞留。雨收三伏暑，风送一帆秋。汀树层层出，盐花拍拍浮。相思千里月，人在海边楼。
次滕玉霄韵
作者：陈天锡
朝代：元

自是男儿志四方，明时上国快观光。儒冠误我青绫被，人品还君白玉堂。取友平生半区宇，论诗今日得濠梁。岁寒只有梅和竹，风雪相看味更长。
清明有怀
作者：陈天锡
朝代：元

春愁禁客况，夜梦绕天涯。淑景随流水，归心逐暮鸦。看书翻蠹叶，抚案落灯花。怅望松楸远，登临起叹嗟。
西坡即事
作者：陈天锡
朝代：元

人境得佳趣，青松处士家。成行看过雁，数点落归鸦。风动竹彫叶，秋高菊吐花。閒来媚幽独，吾志在烟霞。
都下偶成
作者：陈天锡
朝代：元

玉泉远接禁沟流，辇路春深碧草柔。细柳望迷秦女馆，清池学弄楚人舟。尊前艳态初疑月，云里新声欲变秋。不道有人骑瘦马，夕阳春树起高愁。
苏武羝雪
作者：陈天霁
朝代：元
体裁：七言律诗

海上艰关十九年，孤臣冻死不呼天。忍将膝与羊俱跪，誓把心同节共坚。衰鬓霜飞甘卧窖，刚肠冰透只餐旃。当时不为求刍牧，千古高飞更凛然。
出队子·伤心无奈，遣离人愁闷多。见银台绛蜡尽消磨，玉鼎无烟香烬火，
作者：陈子厚
朝代：元

烛灭香消怎奈何？。
幺·情郎去后添寂寞，盼佳期无始末。这一双业眼敛秋波，两叶愁眉蹙翠
作者：陈子厚
朝代：元

蛾，泪滴胭脂添玉颗。
题赵子昂竹石
作者：陈孔彦
朝代：元

徒羡芙蕖与牡丹，繁华瞬息易凋残。何如竹石常清淡，冬雪春风一样看。
七星山玄元楼栖霞之洞
作者：陈孚
朝代：元

悬崖插天千尺馀，下有灵穴呀空虚。势如瑶宫耸渠渠，菡萏浮动金芙蕖。想当未判混沌初，元气旁魄不得舒。鬼斧凿裂苍崎岖，要令吞吐如蟾蜍。浩浩大海东南潴，洪涛荡激痕未除。白乳滴结色雪如，伏翼倒悬啄琼琚。满洞云烟谁所嘘，冷翠扑人湿衣裾。直疑窍通昆崙墟，十二玉楼钧天居。日华月华佩璠玙，天丁夹侍黄金舆。翻然而下骑鲸鱼，流铃似有声虚徐。平生嗜山如？狙，南穷衡岳北医闾。数年侍直承明庐，章服政尔祠鶢鶋。今朝偶捧紫泥书，雕题鴂舌开象胥。见山忽觉形蘧蘧，三世热恼为之舒。手攀古藤倚栟榈，天风吹鬓寒萧疏。山僧留我羹野蔬，问我何时返樵渔。人生六合一土苴，胡能戚施与蘧篨。有江可钓田可畬，便当箬笠随舂锄。冠卿何人堕泥淤，郡邑鞭背生虫蛆。日之夕矣吾归欤，欲归更为山踌躇。
七星山玄元楼栖霞之洞
作者：陈孚
朝代：元
体裁：古风

悬崖插天千尺馀，下有灵穴呀空虚。势如瑶宫耸渠渠，菡萏浮动金芙蕖。想当未判混沌初，元气旁魄不得舒。鬼斧凿裂苍崎岖，要令吞吐如蟾蜍。浩浩大海东南潴，洪涛荡激痕未除。白乳滴结色雪如，伏翼倒悬啄琼琚。满洞云烟谁所嘘，冷翠扑人湿衣裾。直疑窍通昆崙墟，十二玉楼钧天居。日华月华佩璠玙，天丁夹侍黄金舆。翻然而下骑鲸鱼，流铃似有声虚徐。平生嗜山如�狙，南穷衡岳北医闾。数年侍直承明庐，章服政尔祠鶢鶋。今朝偶捧紫泥书，雕题鴂舌开象胥。见山忽觉形蘧蘧，三世热恼为之舒。手攀古藤倚栟榈，天风吹鬓寒萧疏。山僧留我羹野蔬，问我何时返樵渔。人生六合一土苴，胡能戚施与蘧篨。有江可钓田可畬，便当箬笠随舂锄。冠卿何人堕泥淤，郡邑鞭背生虫蛆。日之夕矣吾归欤，欲归更为山踌躇。
三高祠
作者：陈孚
朝代：元

君不见洛阳记室双鬓皤，不忍荆棘埋铜驼。西风忽念鲈鱼鲙，归来江上眠秋波。又不见甫里先生心更苦，河朔生灵半黄土。夕阳蓑笠二顷田，口诵羲黄思太古。二君隐沦岂得已，一生不及鸱夷子。吴宫鹿走越山高，脱缨径濯沧浪水。丈夫此身系乾坤，岂甘便老菰蒲根。古今得失一卮酒，我欲起酹汀鸥魂。
上蔡县驿
作者：陈孚
朝代：元

上蔡城边雉兔肥，满川桑枣绿成围。东门牵犬无穷乐，谁遣君侯不早归。幽赞神明象数开，要从混沌见胚胎。人间别有蓍龟在，休问荒城八卦台。
上蔡县驿·其一
作者：陈孚
朝代：元

上蔡城边雉兔肥，满川桑枣绿成围。东门牵犬无穷乐，谁遣君侯不早归。
上蔡县驿·其二
作者：陈孚
朝代：元

幽赞神明象数开，要从混沌见胚胎。人间别有蓍龟在，休问荒城八卦台。
与李子构读开元天宝遗事
作者：陈孚
朝代：元

四十乾坤拱紫宸，东风只属倚阑人。玉凫波暖骊山晓，金犊烟横绣岭春。七夕有钗留羽客，千秋无镜泣孤臣。红尘一骑君休笑，中有渔阳万骑尘。
东平府
作者：陈孚
朝代：元

任宿须句国，烟云拥汶河。长亭东接岱，短棹北通阿。万井楼台壮，千郊衍沃多。无盐城突兀，司隶石嵯峨。夜月喧箫鼓，春风扇绮罗。钿车香不扫，步障锦相摩。地尚雄千乘，人犹慕四科。故侯敦学校，俊士乐弦歌。紫闼悬金榜，朱楼响玉珂。自天沾湛露，率土育菁莪。衮冕明虫藻，樽罍列象牺。淹中书在否，稷下事如何。沂咏难逢点，邹迁尚忆轲。明朝燕赵去，万事付沧波。
中书大丞相安公延说四书因以诗呈
作者：陈孚
朝代：元

带砺家声耀八寰，中书独押紫微班。捧持日月祥云上，汎涤山河湛露间。绿竹正歌淇澳美，赤松聊伴谷城閒。圣门别有经纶事，更对青灯话孔颜。
中山府
作者：陈孚
朝代：元

马上秋云拥节旄，霜花如雪点征袍。要留醒眼看天地，不向山中饮浊醪。定武兰亭堕渺茫，愚儒犹护箧中藏。我来一笑无他语，独立西风看雁行。
中山府·其一
作者：陈孚
朝代：元

马上秋云拥节旄，霜花如雪点征袍。要留醒眼看天地，不向山中饮浊醪。
中山府·其二
作者：陈孚
朝代：元

定武兰亭堕渺茫，愚儒犹护箧中藏。我来一笑无他语，独立西风看雁行。
为静斋学士讲寿
作者：陈孚
朝代：元

大赤冲气开鸿濛，仙人飞下方诸宫。苍麟吐书卫青童，从以丹篆金芙蓉。仙人炯炯双碧瞳，珠庭鼎角冰雪容。倒泻银潢沃笔锋，玉杯繁露凌星虹。绛纱鸾扇天九重，翠凤衔出芝泥封。赐以册府群玉峰，七宝之床双莲红。春光荡淡薇花风，肺肝一镜磨寒铜。行须便归碧纱笼，永为四海斯文宗。我来满泛玻瓈钟，更无谄语歌祝雍。君不见孔孟之道与天通，愿身任此传无穷。
乌衣巷
作者：陈孚
朝代：元

鳷鹊金波事已非，江山何限泪沾衣。台空凤去无人问，只说寻常燕子飞。
二月三日宿丘温驿见新月正在天心众各惊异因诗以记之
作者：陈孚
朝代：元

至元癸巳春，二月三日夕。陈子使交州，弭节丘温驿。云开林影明，出门看月色。但见天中间，弯弯贴半璧。同行二三子，相顾各太息。中原月初生，去地才数尺。今胡翘首望，月乃在东北。神禹奠九州，维此实异域。玄象尚尔殊，礼义何由识。太息不能寐，风动松露滴。乱星不知名，累累拥南极。
云州
作者：陈孚
朝代：元

天险龙门峡，悬崖兀老苍。千蹄天马跃，一寸地椒香。夜雪青毡帐，秋烟白土房。路人遥指语，十里是温阳。
交州使还感事二首
作者：陈孚
朝代：元

少年偶此请长缨，命落南州一羽轻。万里上林无雁到，三更函谷有鸡鸣。金戈影里丹心苦，铜鼓声中白发生。已幸归来身复在，梦回犹觉瘴魂惊。宝剑金符笑此身，灞陵今是旧将军。榻前未上征辽疏，囊底空留谕蜀文。七十亲闱双鬓雪，八千客路一鞭云。何时归棹烟江上，閒对沙鸥洗瘴氛。
交州使还感事二首·其一
作者：陈孚
朝代：元

少年偶此请长缨，命落南州一羽轻。万里上林无雁到，三更函谷有鸡鸣。金戈影里丹心苦，铜鼓声中白发生。已幸归来身复在，梦回犹觉瘴魂惊。
交州使还感事二首·其二
作者：陈孚
朝代：元

宝剑金符笑此身，灞陵今是旧将军。榻前未上征辽疏，囊底空留谕蜀文。七十亲闱双鬓雪，八千客路一鞭云。何时归棹烟江上，閒对沙鸥洗瘴氛。
交趾伪少保国相丁公文以诗饯行因次韵
作者：陈孚
朝代：元

使星飞下拥祥烟，不惮崎岖路九千。双袖拂开南海瘴，一声喝破下乘禅。妙龄已出终军上，英论高居陆贾前。归到朝端须为说，远氓日夜祝尧年。一雨随车洗瘴烟，大鹏还击水三千。南来未了维摩病，北渡空思达磨禅。使节寻常铜柱外，天威咫尺玉阶前。临岐握手无他祝，留取忠贞照暮年。
交趾伪少保国相丁公文以诗饯行因次韵·其一
作者：陈孚
朝代：元

使星飞下拥祥烟，不惮崎岖路九千。双袖拂开南海瘴，一声喝破下乘禅。妙龄已出终军上，英论高居陆贾前。归到朝端须为说，远氓日夜祝尧年。
交趾伪少保国相丁公文以诗饯行因次韵·其二
作者：陈孚
朝代：元

一雨随车洗瘴烟，大鹏还击水三千。南来未了维摩病，北渡空思达磨禅。使节寻常铜柱外，天威咫尺玉阶前。临岐握手无他祝，留取忠贞照暮年。
交趾境丘温县
作者：陈孚
朝代：元

九月出蓟门，北风吹雪衣裘温。正月至交趾，赤日烧空汗如水。天涯海角茫茫路，马蹄声里光阴度。万里长空一飞絮，飘飘知复堕何处。夜瞻天极思郁结，臣身南峤心北阙。愿颂圣皇如天福，早见涂山班万玉。
交趾支陵驿即事
作者：陈孚
朝代：元

六辔南驱下宝台，交州正月已青梅。富良江涌瘴云湿，安化桥昏蛮雨来。蝙蝠穿林红似燄，蜈蚣浮海黑如堆。防风犹后涂山会，终为生灵结祸胎。
交趾朝地驿即事
作者：陈孚
朝代：元

帝德尧同大，山河共一天。玺书行万里，铜柱又千年。赤帜明云际，乌衣拜马前。舞阶干羽在，未必赖楼船。
交趾桥市驿戏作药名诗
作者：陈孚
朝代：元

长空青茫茫，大泽泻月色。使君子何来，山椒远于役。虎狼毒草丛，泪如铅水滴。更苦参与商，骨肉桂海隔。问天何当归，天南星汉白。
京口
作者：陈孚
朝代：元

昔日巍楼倚北门，朱阑空锁苍苔痕。金山风起水声急，铁瓮雨来云气昏。仙杖无灵花已槁，霸图有恨石犹存。渔舟只在沧浪上，一笛夕阳愁客魂。
仙人枕
作者：陈孚
朝代：元

居庸万马绕山前，未必苍苔睡晏然。见说华山风日暖，何如移伴白云眠。
保定府
作者：陈孚
朝代：元

圣明恩重一身轻，英簜荧煌万里行。试问黄金台上月，清光此夜为谁明。万点寒鸦噪野烟，保州城上夕阳天。道傍苔碣麒麟卧，知是谁家旧墓田。
保定府·其一
作者：陈孚
朝代：元

圣明恩重一身轻，英簜荧煌万里行。试问黄金台上月，清光此夜为谁明。
保定府·其二
作者：陈孚
朝代：元

万点寒鸦噪野烟，保州城上夕阳天。道傍苔碣麒麟卧，知是谁家旧墓田。
偕承旨野庄公学士刘东崖侍讲张西岩游庆寿寺憩僧窗有作
作者：陈孚
朝代：元

金碧楼台护紫霞，一尘不到小窗纱。老僧倚杖对疏竹，童子抱琴眠落花。风起乱飞千万蝶，日斜閒啄两三鸦。自知不是名缰客，消得曹溪一滴茶。
偕翰林学士刘东崖礼部侍郎李两山登悯忠寺阁
作者：陈孚
朝代：元

天京朝万国，十二舜神州。宫阙开中禁，关河拱上游。扶桑彤气近，析木绀光流。剑佩千牛卫，旌幢五凤楼。玉泉蟠地涌，金塔插天浮。北岳瑶符出，南溟瘴雾收。人皆跻寿域，我亦步瀛洲。智不如犀首，痴犹过虎头。帝恩难独报，儒术幸同俦。偶此登阿阁，悠然望蓟丘。长庚欣识李，太乙愿依刘。雪拥飞狐夜，风号涿鹿秋。黄花堆径湿，红叶带城幽。且尽一壶酒，掀髯送白鸥。
入安南以官事未了绝不作诗清明日感事因集句成十绝奉呈贡父尚书并示世子及诸大夫篇篇见寒食
作者：陈孚
朝代：元

拜扫归来走钿车，二年寒食住京华。自怜惯识金莲烛，奉使虚随八月槎。回首扶桑铜柱标，芙蓉帐暖度春宵。清明寒食谁家哭，折戟沈沙铁未销。关山迢递古交州，物换星移几度秋。微雨微风寒食节，夷歌铜鼓不胜愁。残花怅望近人开，不尽长江滚滚来。寒食清明都过了，鹧鸪飞上越王台。台州地阔海冥冥，人踏金鳌背上行。独在异乡为异客，无花无酒过清明。慈母年高鹤发垂，乡书无雁到家迟。初过寒食一百六，一日思亲十二时。昔藉梨花作寒食，孟光举案与眉齐。越裳翡翠无消息，夜合花开日又西。寒食家家出古城，满川风雨看潮生。八千里外飘零客，起向朱樱树下行。一百五日寒食雨，风光别我苦吟身。尚书气与秋天杳，同是天涯沦落人。海客乘槎上紫氛，清明时节雨纷纷。虎牙铜柱皆倾侧，水尽天南不见云。
入安南以官事未了绝不作诗清明日感事因集句成十绝奉呈贡父尚书并示世子及诸大夫篇篇见寒食·其一
作者：陈孚
朝代：元

拜扫归来走钿车，二年寒食住京华。自怜惯识金莲烛，奉使虚随八月槎。
入安南以官事未了绝不作诗清明日感事因集句成十绝奉呈贡父尚书并示世子及诸大夫篇篇见寒食·其七
作者：陈孚
朝代：元

昔藉梨花作寒食，孟光举案与眉齐。越裳翡翠无消息，夜合花开日又西。
入安南以官事未了绝不作诗清明日感事因集句成十绝奉呈贡父尚书并示世子及诸大夫篇篇见寒食·其三
作者：陈孚
朝代：元

关山迢递古交州，物换星移几度秋。微雨微风寒食节，夷歌铜鼓不胜愁。
入安南以官事未了绝不作诗清明日感事因集句成十绝奉呈贡父尚书并示世子及诸大夫篇篇见寒食·其九
作者：陈孚
朝代：元

一百五日寒食雨，风光别我苦吟身。尚书气与秋天杳，同是天涯沦落人。
入安南以官事未了绝不作诗清明日感事因集句成十绝奉呈贡父尚书并示世子及诸大夫篇篇见寒食·其二
作者：陈孚
朝代：元

回首扶桑铜柱标，芙蓉帐暖度春宵。清明寒食谁家哭，折戟沈沙铁未销。
入安南以官事未了绝不作诗清明日感事因集句成十绝奉呈贡父尚书并示世子及诸大夫篇篇见寒食·其五
作者：陈孚
朝代：元

台州地阔海冥冥，人踏金鳌背上行。独在异乡为异客，无花无酒过清明。
入安南以官事未了绝不作诗清明日感事因集句成十绝奉呈贡父尚书并示世子及诸大夫篇篇见寒食·其八
作者：陈孚
朝代：元

寒食家家出古城，满川风雨看潮生。八千里外飘零客，起向朱樱树下行。
入安南以官事未了绝不作诗清明日感事因集句成十绝奉呈贡父尚书并示世子及诸大夫篇篇见寒食·其六
作者：陈孚
朝代：元

慈母年高鹤发垂，乡书无雁到家迟。初过寒食一百六，一日思亲十二时。
入安南以官事未了绝不作诗清明日感事因集句成十绝奉呈贡父尚书并示世子及诸大夫篇篇见寒食·其十
作者：陈孚
朝代：元

海客乘槎上紫氛，清明时节雨纷纷。虎牙铜柱皆倾侧，水尽天南不见云。
入安南以官事未了绝不作诗清明日感事因集句成十绝奉呈贡父尚书并示世子及诸大夫篇篇见寒食·其四
作者：陈孚
朝代：元

残花怅望近人开，不尽长江滚滚来。寒食清明都过了，鹧鸪飞上越王台。
全州
作者：陈孚
朝代：元

城郭依稀小画图，佛光迥照铁浮屠。斑斓归洞见盘瓠，格磔满林闻鹧鸪。蒸水北吞双练急，湘山南耸一螺孤。停鞭欲问炎州事，不奈侏离见矮奴。
八月朝回呈学士阎静斋李野斋赵方塘
作者：陈孚
朝代：元

十二光明阙，神仙奠巨鳌。风清双雉扇，天近五龙袍。玉斧红云合，金茎碧露高。圣明千载会，喜色动旌旄。兽舞龙墀下，青衫叶半枯。九重明主圣，八品小臣孤。鹊但依三匝，鹰犹待一呼。每惭僚吏问，袖有谏书无。
八月朝回呈学士阎静斋李野斋赵方塘·其一
作者：陈孚
朝代：元

十二光明阙，神仙奠巨鳌。风清双雉扇，天近五龙袍。玉斧红云合，金茎碧露高。圣明千载会，喜色动旌旄。
八月朝回呈学士阎静斋李野斋赵方塘·其二
作者：陈孚
朝代：元

兽舞龙墀下，青衫叶半枯。九重明主圣，八品小臣孤。鹊但依三匝，鹰犹待一呼。每惭僚吏问，袖有谏书无。
凤凰台
作者：陈孚
朝代：元

凤凰台上野乌啼，笳鼓连营日又西。天地无情潮寂寞，英雄有恨黍高低。残桁夜雨迷朱雀，荒冢秋风怨白鸡。空有断碑苍藓里，千年留得谪仙题。
凤凰山
作者：陈孚
朝代：元

浮屠百尺耸亭亭，落日鸦啼野蔓青。故国尽销熊虎气，荒山空带凤凰形。金根辇路迎禅驾，玉树歌台语梵铃。惟有钱塘江上月，年年随雁过寒汀。
出健德门赴上都分院
作者：陈孚
朝代：元

北楼急鼓绝，南楼疏钟鸣。盥栉未及竟，驺官戒晨征。三年去乡井，已觉身飘零。今朝别此去，又有千里行。怀君岂不愿，王命各有程。小车如鸡栖，轧轧不得停。出门见居庸，万仞参天青。邻家三数妪，对我清泪倾。问我善饭否，虑我衣裘轻。大笑挥之去，我岂儿女情。
出门别亲友
作者：陈孚
朝代：元

停君汉水浮鸭之翠杓，听我峄山栖鸾之绿桐。男儿拂衣出门去，龙泉三尺光如虹。君不见磻溪鹤发钓鱼者，偶掷渔竿来牧野。白旄麾开炮烙烟，桓圭朱芾侯青社。又不见南阳卧龙人不识，一朝佐汉坐很石。羽扇轻摇蛇鸟惊，火精焰焰天西极。旗亭四月柳如蓝，紫骝嘶风黄金骖。岂无叩牛歌，亦有扪虱谈。天生巉岩崒嵂骨，蒿莱槁死谁能甘。我欲登泰山，扶筇款天关。东溟若木如可攀，手弄日月青云间。我欲渡黄河，赤脚凌秋波。水仙楼阁银嵯峨，径叱海若笞蛟鼍。停君翠杓，听我绿桐。真人开天，六合同风。驺虞凤凰，飞舞镐宫。有线五色，献于重瞳。补舜衣裳，山龙华虫。虎豹九关兮不可以达，吾则脱冠归来兮丹丘之青峰。长揖二三子，目送西征鸿。
出顺承门
作者：陈孚
朝代：元

又骑官马过中原，袖有芝泥御墨痕。岭海孤臣天咫尺，五云回首是都门。
别离曲
作者：陈孚
朝代：元

杏花红压纱窗雨，画櫩孤禽弄娇语。翠绡晓帐双娥愁，泪湿菱花怨歌舞。龙香记昔调哀弦，一丝指拨春风前。罗衾未暖骊驹发，柳条折尽长亭寒。燕钗分恨藏尘玉，梦断云深楚江绿。舞鸾折翅锦字空，鱼目晴波接红烛。江南贾客千黄金，停鞭欲换天涯心。从教门外苔痕老，绣鞋不过屏山阴。
博浪沙
作者：陈孚
朝代：元

一击车中胆气豪，祖龙社稷已惊摇；
如何十二金人外，犹有人间铁未销？
博浪沙
作者：陈孚
朝代：元

一击车中胆气高，祖龙社稷已惊摇。如何十二金人外，犹有民间铁未销。
卫州
作者：陈孚
朝代：元

卫国多君子，郊原景尚雄。舟行淇水上，人在邶风中。酒不荒商邑，琴犹记楚宫。孟津在何处，无语对征鸿。
古宿迁
作者：陈孚
朝代：元

淮水东流古宿迁，荒郊千里绝人烟。征衣不脱夜无寐，舟在西风乱荻边。月落狐鸣野草黄，雁飞无数水茫茫。数星鬼火寒沙上，知是何年旧战场。
古宿迁·其一
作者：陈孚
朝代：元

淮水东流古宿迁，荒郊千里绝人烟。征衣不脱夜无寐，舟在西风乱荻边。
古宿迁·其二
作者：陈孚
朝代：元

月落狐鸣野草黄，雁飞无数水茫茫。数星鬼火寒沙上，知是何年旧战场。
句
作者：陈孚
朝代：元

橹声摇月过巫峡，灯影随潮入汉阳。
史馆暮春有感呈承旨野庄公
作者：陈孚
朝代：元

满箧诗章未必传，微官束缚正堪怜。蘼芜满院又三月，苜蓿堆盘无一钱。洛邑家书黄犬上，巴山旧业子规前。夜听儿女青灯话，似觉朱颜老去年。
同国子司业王士能监丞滕仲礼谒南城文庙观周宣王石鼓各模数本以归
作者：陈孚
朝代：元

退之昔为石鼓歌，子瞻亦尝咏石鼓。我从江右游京师，眼见石鼓心欲舞。周室中兴流彘馀，尽复苍姬旧疆土。大蒐岐下选车徒，虎贲三千健于虎。想当刻石纪勋时，载命臣籀臣吉甫。岂惟猗那清庙诗，要纪丰功继下武。兑戈和弓无复存，此独不磨耀千古。鲤鱮贯柳字斑斑，势如雷文斲天斧。由汉讫唐弃草菅，大观辇致图书府。黄金填画失之奢，金轮已整黄河橹。燕山潭潭素王宫，太史夜奏神光吐。谁知至宝在人间，乃是凤篆龙章祖。我皇御天开三雍，石渠金马列李杜。鼓昔有十今存七，搜剔崖薮尚可补。小儒更有笔如椽，作玄一经配邹鲁。
吕仙亭
作者：陈孚
朝代：元

昔日吕公游洞庭，玉箫吹裂芦花汀。秋空一剑忽飞去，夜月千山烟冥冥。天地茫茫乌兔急，波涛汹汹蛟螭腥。起呼老树欲与语，湿露乱洒苔痕青。
吕仙翁庙
作者：陈孚
朝代：元

山形夭矫苍精剑，日影曈昽紫磨丹。度尽世人人不识，午烟起处是邯郸。
吕梁洪
作者：陈孚
朝代：元

沂泗之水来鲁邦，平沙千里流淙淙。忽逢吕梁万石硔，势与石斗不肯降。半天捲起千尺泷，怒声日夜相摏撞。有如万骑腾骊䮾，左挟贲获右羿逢。恶若哮虎鼎可扛，踊槊跃矢横矛鏦。风云蛇鸟万旌幢，大呼击碎龙文杠。死战不复留空羫，我生事业在北窗。蒙庄一卷映秋釭，每羡老叟何其憃。忠信出入言非哤，及此更觉心悾悾。西风吹衣衣茸尨，茅店沽来酒盈缸。篙人赠我尺鲤双，扣舷而歌和柷椌。问禹何故留此洚，何当理我小舽艭。东浮溟海西岷江，沛然一口吸老庞。要使后土安鸿厖。
吕翁祠
作者：陈孚
朝代：元
体裁：七言绝句

山形天矫苍精剑，日气曈曚紫磨丹。度尽世人人不识，青烟起处是邯郸。
吕翁祠
作者：陈孚
朝代：元

山形夭矫苍精剑，日气曈曚紫磨丹。
度尽世人人不识，青烟起处是邯郸。
君子馆
作者：陈孚
朝代：元

牢落乾坤一腐儒，征岐半世泣杨朱。偶逢孤馆呼君子，夜起挑灯读古书。
吴宫子夜歌
作者：陈孚
朝代：元

紫贝楼阙郁金香，暖云七十红鸳鸯。玉蝉笑拥霞绡裳，星河不堕宫点长。绿樽滟滟麟髓泣，露重花寒秋不湿。歈歌一声惊怒涛，海鲸夹陛如人立。谁知浅颦蛾半扫，中有疏萤满秋沼。越兵晓跨西风来，碧波一夜芙蓉老。
吴松江长桥
作者：陈孚
朝代：元

松江波万顷，桥倚碧云端。白鸟穿屏小，青天落镜寒。夕阳明佛塔，秋色老渔竿。无限凭阑意，何时此挂冠。
呈傅初庵学士
作者：陈孚
朝代：元

天不生先觉，斯文孰指南。一朝真学士，四海老初庵。福备康宁五，尊兼爵齿三。年年衿佩合，庭下祝彭聃。霖雨商岩佐，经纶百世馀。又骑箕尾宿，来主壁奎书。社稷周皇极，衣冠汉石渠。夜闻宣室召，温诏赐安舆。
呈傅初庵学士·其一
作者：陈孚
朝代：元

天不生先觉，斯文孰指南。一朝真学士，四海老初庵。福备康宁五，尊兼爵齿三。年年衿佩合，庭下祝彭聃。
呈傅初庵学士·其二
作者：陈孚
朝代：元

霖雨商岩佐，经纶百世馀。又骑箕尾宿，来主壁奎书。社稷周皇极，衣冠汉石渠。夜闻宣室召，温诏赐安舆。
呈张上卿
作者：陈孚
朝代：元

尚方敕赐紫金冠，诏领诸仙玉府班。神变紫芒双剑上，家传黄石一编间。瑶坛蘸罢鹓班静，金阙朝回鹤驭閒。为问清生符在否，有人望气倚函关。
呈性斋左丞马公三首
作者：陈孚
朝代：元

峨峨昆崙圃，乃在天中央。绛楼十二级，浮空灿琳琅。中有神仙人，霞冠青霓裳。两手握元化，翊此日月光。箕以播清飙，斗以倾天浆。苍生愚何知，但觉太极长。海亦不可极，山亦不可量。安得分刀圭，涤我尘土肠。晨登繄巫闾，回望燕南垂。碣石无飞埃，滹沱清涟漪。天子坐明堂，十二藻火衣。千官拥雉尾，佩剑光陆离。南海翥朱鸟，东海翻苍螭。铜池亦何有，五色光明芝。大哉惠泽流，箘蠢亦熙熙。谁怜向阳者，一寸园中葵。出自蓟北门，巍城郁崔嵬。大车如游龙，翠盖浮红埃。堂皇十二衢，中有千仞台。黄金不复见，冻雨深苍苔。伟哉千载人，结址罗英材。精诚贯白日，铁石为之开。愿为双黄鹄，奋起凌蒿莱。
呈性斋左丞马公三首·其一
作者：陈孚
朝代：元

峨峨昆崙圃，乃在天中央。绛楼十二级，浮空灿琳琅。中有神仙人，霞冠青霓裳。两手握元化，翊此日月光。箕以播清飙，斗以倾天浆。苍生愚何知，但觉太极长。海亦不可极，山亦不可量。安得分刀圭，涤我尘土肠。
呈性斋左丞马公三首其三
作者：陈孚
朝代：元
体裁：古风

出自蓟北门，巍城郁崔嵬。大车如游龙，翠盖浮红埃。堂皇十二衢，中有千仞台。黄金不复见，冻雨深苍苔。伟哉千载人，结址罗英材。精诚贯白日，铁石为之开。愿为双黄鹄，奋起凌蒿莱。
呈性斋左丞马公三首其二
作者：陈孚
朝代：元
体裁：古风

晨登繄巫闾，回望燕南垂。碣石无飞埃，滹沱清涟漪。天子坐明堂，十二藻火衣。千官拥雉尾，佩剑光陆离。南海翥朱鸟，东海翻苍螭。铜池亦何有，五色光明芝。大哉惠泽流，箘蠢亦熙熙。谁怜向阳者，一寸园中葵。
呈承旨忠斋留公以乐只君子遐不眉寿为韵成诗
作者：陈孚
朝代：元

大极生乾坤，万化一橐籥。孰为万化宗，天其付先觉。伟哉百世士，逸响振木铎。深衣花木间，清风藐独乐。皇皇六合间，不朽惟此理。至人妙气机，乃见混沌始。春风七十年，鹤发映儿齿。谁知玉雪胸，千载矢天只。公昔坐黄阁，玉铉宣殊勋。今居石渠署，袖手看浮云。出处固有意，岂令俗子闻。但持方寸丹，期以酬明君。圣明握龙御，六合混文轨。麟阁有老臣，国脉长在是。峨峨太华山，浩浩黄河水。寂寥百年间，今见欧阳子。仙人白玉阙，踏月戏紫霞。坐阅东海水，秋风捲尘沙。烂柯亦偶尔，人世惊咨嗟。龙汉劫运长，谁能测幽遐。蓬莱在何许，缥缈烟涛浮。飞仙驾飙轮，径踞金鳌头。手携五色笔，游戏三千秋。回语枋榆鴳，识此逍遥不。小草有臭味，愿附青松枝。况我三世间，受此露雨滋。家庭有胜事，陶冶非公私。稽首拜床下，喜色津须眉。神京三月春，光风满宇宙。晓视紫薇庭，宝烟篆金兽。岂无鲁侯诗，昌炽今犹旧。愿泛玻璃卮，起舞为公寿。
呈承旨忠斋留公以乐只君子遐不眉寿为韵成诗·其一
作者：陈孚
朝代：元

大极生乾坤，万化一橐籥。孰为万化宗，天其付先觉。伟哉百世士，逸响振木铎。深衣花木间，清风藐独乐。
呈承旨忠斋留公以乐只君子遐不眉寿为韵成诗·其七
作者：陈孚
朝代：元

小草有臭味，愿附青松枝。况我三世间，受此露雨滋。家庭有胜事，陶冶非公私。稽首拜床下，喜色津须眉。
呈承旨忠斋留公以乐只君子遐不眉寿为韵成诗·其三
作者：陈孚
朝代：元

公昔坐黄阁，玉铉宣殊勋。今居石渠署，袖手看浮云。出处固有意，岂令俗子闻。但持方寸丹，期以酬明君。
呈承旨忠斋留公以乐只君子遐不眉寿为韵成诗·其二
作者：陈孚
朝代：元

皇皇六合间，不朽惟此理。至人妙气机，乃见混沌始。春风七十年，鹤发映儿齿。谁知玉雪胸，千载矢天只。
呈承旨忠斋留公以乐只君子遐不眉寿为韵成诗·其五
作者：陈孚
朝代：元

仙人白玉阙，踏月戏紫霞。坐阅东海水，秋风捲尘沙。烂柯亦偶尔，人世惊咨嗟。龙汉劫运长，谁能测幽遐。
呈承旨忠斋留公以乐只君子遐不眉寿为韵成诗·其八
作者：陈孚
朝代：元

神京三月春，光风满宇宙。晓视紫薇庭，宝烟篆金兽。岂无鲁侯诗，昌炽今犹旧。愿泛玻璃卮，起舞为公寿。
呈承旨忠斋留公以乐只君子遐不眉寿为韵成诗·其六
作者：陈孚
朝代：元

蓬莱在何许，缥缈烟涛浮。飞仙驾飙轮，径踞金鳌头。手携五色笔，游戏三千秋。回语枋榆鴳，识此逍遥不。
呈承旨忠斋留公以乐只君子遐不眉寿为韵成诗·其四
作者：陈孚
朝代：元

圣明握龙御，六合混文轨。麟阁有老臣，国脉长在是。峨峨太华山，浩浩黄河水。寂寥百年间，今见欧阳子。
呈李野斋学士
作者：陈孚
朝代：元

青莲居士长庚星，手抉河汉翻沧溟。天子呼来红潮涌，冰唾溅几玻瓈声。仙人上天不可见，耳孙更侍金銮殿。欲补十二龙火衣，袖中别有五色线。上帝册府红玉田，宫鬟对捧芙蕖烟。彩毫草就鸡竿诏，矞云赤绕寥阳天。江南客子年三十，布袍鸦黑秋霜湿。欲买侠骨无千金，雄龙一夜铜花泣。今朝出门忽胆惊，后五百载逢长庚。安得刚风九万里，从公横骑太乙鲸。
呈杜醉经参政
作者：陈孚
朝代：元

君不见贞观天子开龙祚，黄阁中罗真宰辅。河海如镜净无尘，但有清风一万古。城南尺五今耳孙，英声直欲凌鼻祖。太华山高黄河寒，尽收淑气归肺腑。醉经堂前耿青灯，深味道腴探邹鲁。万殊同本岂独醉，要使六合皆鼓舞。紫仗晓御明光宫，绛纱芙蓉明玉斧。曰汝参赞中书权，左皋右夔接步武。相印金窠红屈盘，巍押千官坐政府。南金象齿奏北阙，御河疏柳闻健橹。旱火不光春融融，禾麻连空贱如土。天下苍生见雍熙，击壤嬉笑无所苦。史臣犹能作颂声，他年愿继尹吉甫。
呈阎静斋学士
作者：陈孚
朝代：元

四海文声重泰山，十年忠谠侍龙颜。屡分天上金莲炬，独占人间玉笋班。麟笔露寒青简湿，凤章云蔼紫泥閒。孤帆已有东风便，喜近蓬莱碧水间。
和靖墓
作者：陈孚
朝代：元

北邙翁仲拱朱门，玉椀时惊古帝魂。谁似孤山一抔土，梅花依旧月黄昏。
和靖墓
作者：陈孚
朝代：元
体裁：七言绝句

北邙翁仲拱朱门，玉碗时惊古帝魂。谁似孤山一抔土，梅花依旧月黄昏。
咏永州
作者：陈孚
朝代：元

烧痕惨淡带昏鸦，数尽寒梅未见花。
回雁峰南三百里，捕蛇说里数千家。
澄江绕郭闻渔唱，怪石堆庭见吏衙。
昔日愚溪何自苦，永州犹未是天涯。
咏神京八景 其一 太液秋风
作者：陈孚
朝代：元

一镜拭开秋万顷，碧天倒浸琉璃影。寒飙夜捲雪波去，贝阙珠宫黛光冷。三千棹歌摇绿烟，湿鬟吹堕黄金蝉。琪树飕飕红鲤跃，衮龙正宴瑶池仙。
咏神京八景 其七 玉泉垂虹
作者：陈孚
朝代：元

雪波碧涌千崖高，落花点点浮寒瑶。日斜忽奋五彩气，飞上太空横作桥。古寺钟残塔铃语，回首前村犹急雨。轻绡欲剪一幅秋，又逐西风过南浦。
咏神京八景 其三 居庸叠翠
作者：陈孚
朝代：元

断崖万仞如削铁，鸟飞不度苔石裂。嵯岈枯木无碧柯，六月太阴飘急雪。寒沙茫茫出关道，骆驼夜吼黄云老。征鸿一声起长空，风吹草低山月小。
咏神京八景 其二 琼岛春阴
作者：陈孚
朝代：元

一峰亭亭涌寒玉，露花不堕瑶草绿。珠楼千尺星汉间，天飙吹下笙韶曲。万年枝上槲叶满，小鸾伥伥绕龙管。金根晓御翠华来，三十六宫碧云暖。
咏神京八景 其五 西山晴雪
作者：陈孚
朝代：元

冻雀无声庭桧响，冰花洒檐大如掌。平明起视岩壑间，插天琼瑶一千丈。夕阳微漏光嵯峨，倚栏更觉爽气多。云间落叶有径否，想见樵叟犹青蓑。
咏神京八景 其八 金台夕照
作者：陈孚
朝代：元

巍坡十二青云梯，老树偃伏犹躬圭。长裾已翳星辰去，残阳空挂卢沟西。召南六百年宗社，一日黄金重天下。精缠宝气夜不收，又见残霞明朔野。
咏神京八景 其六 蓟门飞雨
作者：陈孚
朝代：元

黑云如鸦涨川谷，雷踊电跃风折木。半天万点卷海来，森森映窗如银竹。凤城无数笙歌楼，珠帘半捲西山秋。谁怜羁客家万里，一灯孤拥寒衾愁。
咏神京八景 其四 卢沟晓月
作者：陈孚
朝代：元

长桥弯弯饮海鲸，河水不溅冰峥嵘。远鸡数声灯火杳，残蟾犹映长庚横。道上征车铎声急，霜花如钱马鬣湿。忽惊沙际金影摇，白鸥飞下黄芦立。
咏神京八景·太液秋风
作者：陈孚
朝代：元

一镜拭开秋万顷，碧天倒浸琉璃影。寒飙夜捲雪波去，贝阙珠宫黛光冷。三千棹歌摇绿烟，湿鬟吹堕黄金蝉。琪树飕飕红鲤跃，衮龙正宴瑶池仙。一峰亭亭涌寒玉，露花不堕瑶草绿。珠楼千尺星汉间，天飙吹下笙韶曲。万年枝上槲叶满，小鸾伥伥绕龙管。金根晓御翠华来，三十六宫碧云暖。断崖万仞如削铁，鸟飞不度苔石裂。嵯岈枯木无碧柯，六月太阴飘急雪。寒沙茫茫出关道，骆驼夜吼黄云老。征鸿一声起长空，风吹草低山月小。长桥弯弯饮海鲸，河水不溅冰峥嵘。远鸡数声灯火杳，残蟾犹映长庚横。道上征车铎声急，霜花如钱马鬣湿。忽惊沙际金影摇，白鸥飞下黄芦立。冻雀无声庭桧响，冰花洒檐大如掌。平明起视岩壑间，插天琼瑶一千丈。夕阳微漏光嵯峨，倚栏更觉爽气多。云间落叶有径否，想见樵叟犹青蓑。黑云如鸦涨川谷，雷踊电跃风折木。半天万点卷海来，森森映窗如银竹。凤城无数笙歌楼，珠帘半捲西山秋。谁怜羁客家万里，一灯孤拥寒衾愁。雪波碧涌千崖高，落花点点浮寒瑶。日斜忽奋五彩气，飞上太空横作桥。古寺钟残塔铃语，回首前村犹急雨。轻绡欲剪一幅秋，又逐西风过南浦。巍坡十二青云梯，老树偃伏犹躬圭。长裾已翳星辰去，残阳空挂卢沟西。召南六百年宗社，一日黄金重天下。精缠宝气夜不收，又见残霞明朔野。
哭菊山学士
作者：陈孚
朝代：元

太乙青藜命世儒，枕中鸿宝定何如。三年席上陪金马，一旦阶前坠玉鱼。益部已空耆旧传，洛阳犹诵治安书。蒲轮昔日卢龙道，忽见秋风送旐旟。
嘉兴
作者：陈孚
朝代：元

燕子穿烟水荇开，故家犹有读书堆。平生双耳松风里，又向华亭听鹤来。箫鼓声中十万家，垂杨浅映绿窗纱。象梳两两蝉鬟女，笑拥红娇买藕花。
嘉兴·其一
作者：陈孚
朝代：元

燕子穿烟水荇开，故家犹有读书堆。平生双耳松风里，又向华亭听鹤来。
嘉兴·其二
作者：陈孚
朝代：元

箫鼓声中十万家，垂杨浅映绿窗纱。象梳两两蝉鬟女，笑拥红娇买藕花。
回衡山县望南岳呈御史完颜正夫修撰庞夷简
作者：陈孚
朝代：元

雨洗松阴绿未乾，今朝山下倚阑干。一天露重月华湿，七十二峰生翠寒。漠漠寒汀浮芰荷，沉沉幽壑舞蛟鼍。祝融峰顶定有雨，一夜潇湘烟浪多。回雁峰前一棹孤，平波如镜浸菰蒲。楚天日落碧云合，山北山南闻鹧鸪。
回衡山县望南岳呈御史完颜正夫修撰庞夷简·其一
作者：陈孚
朝代：元

雨洗松阴绿未乾，今朝山下倚阑干。一天露重月华湿，七十二峰生翠寒。
回衡山县望南岳呈御史完颜正夫修撰庞夷简·其三
作者：陈孚
朝代：元

回雁峰前一棹孤，平波如镜浸菰蒲。楚天日落碧云合，山北山南闻鹧鸪。
回衡山县望南岳呈御史完颜正夫修撰庞夷简·其二
作者：陈孚
朝代：元

漠漠寒汀浮芰荷，沉沉幽壑舞蛟鼍。祝融峰顶定有雨，一夜潇湘烟浪多。
回过湘阴县
作者：陈孚
朝代：元

牛斗槎边小客星，北溟万里渡南溟。三生带得烟波福，又泛潇湘过洞庭。
圯桥
作者：陈孚
朝代：元

履印青苔迹未消，一编径佐圣明朝。祖龙流毒如洪水，济尽生灵是此桥。
夜宿滦河觜儿
作者：陈孚
朝代：元

貂裘尘土黑如鸦，海角孤臣扈翠华。万里亲庭应鹤发，一生客路又龙沙。囊中粟捲苁蓉叶，盘里蔬堆芍药芽。渐见马前添喜气，五云天近玉皇家。
夜泊六和塔下
作者：陈孚
朝代：元

碧天如幕垂，露湿星磊磊。渔灯射寒沙，万点乱光彩。壮哉大江水，浩浩东北汇。西风捲潮来，铁马拥万铠。木落烟嶂横，鸱夷魂安在。卧闻黄帽郎，一曲歌欸乃。扣舷起和之，逸兴渺云海。
夜泊济河
作者：陈孚
朝代：元

十日淮沂上，今朝渡济河。龟蒙秋烧阔，凫峄夕阳多。古寺云笼塔，长亭柳映波。鲁邦无孔子，何处听弦歌。
太常引·以上二首见词品卷五
作者：陈孚
朝代：元

短衣孤剑客乾坤。奈无策，报亲恩。三载隔晨昏。更疏雨、寒灯断魂。赤城霞外，西风鹤发，犹想倚柴门。蒲醑谩盈尊。倩谁写、青衫泪痕。
太常引·端阳日当母诞不得归
作者：陈孚
朝代：元

彩彩堂上簇兰翘。记生母，在今朝。无地捧金蕉。奈烟水、龙沙路遥。碧天迢递，白云何处，风急雨潇潇。万里梦魂消。待飞逐、钱唐夜潮。
太常引·端阳日当母诞不得归
作者：陈孚
朝代：元
体裁：词

綵彩堂上簇兰翘。记生母，在今朝。无地捧金蕉。奈烟水、龙沙路遥。碧天迢递，白云何处，风急雨潇潇。万里梦魂消。待飞逐、钱唐夜潮。
太常引·端阳日当母诞不得归
作者：陈孚
朝代：元

采采堂上簇兰翘。记生母，在今朝。无地捧金蕉。奈烟水、龙沙路遥。碧天迢递，白云何处，风急雨潇潇。万里梦魂消。待飞逐、钱唐夜潮。
安南即事
作者：陈孚
朝代：元

圣德天无外，恩光烛海隅。遂颁南越诏，载命北门儒。万里秋持节，千军夜执殳。前驱严弩矢，后爨拥樵苏。眷彼交州域，初为汉氏区。楼船征既克，徵侧叛还诛。五代颓王纽，诸方裂霸图。遂令风气隔，顿觉版章殊。丁琏前猖獗，黎桓后觊觎。一朝陈业构，八叶李宗徂。下俗浇浮甚，中华礼乐无。讳嫌讹氏阮，托制僭称孤。祭祀宗祊绝，婚姻族属污。尊卑双跣足，老幼一圆颅。陟峤轻于鹿，泅波疾似凫。斜钩青缯帽，曲领黑罗襦。语笑堂前燕，趋鎗屋上乌。抵鸦身偃豕，罗我背拳狐。寺号千龄陋，州名万劫愚。笙箫围丑妓，牢醴祀淫巫。国尉青盘护，军掫白梃驱。阅条亲狱讼，明字掌机枢。勃窣官中客，鬅鬙座上奴。台章中赞纠，邑赋大僚输。吏榷槟榔税，人收安息租。黄金刑莫赎，紫盖律难踰。安化桥危矣，明灵阁岌乎。曲歌叹时世，乐奏入皇都。龙蕊常穿壁，蒌藤不离盂。玳簪穿短发，虫纽刻顽肤。有室皆穿窦，无床不尚炉。星华舟作市，花福水为郛。突兀山分腊，汪茫浪注泸。鼠关林翳密，狼塞涧萦纡。士燮祠将压，高骈塔未芜。铁船波影见，铜柱土痕枯。墟落多施榻，颠崖屡改途。千艘商斥卤，四穫粒膏腴。短短桑苗圃，丛丛竹刺衢。牛蕉垂似剑，龙荔缀如珠。宝斝罗鹦鹉，名香屑鹧鸪。揭旌图鬼像，击柝聚兵徒。鼻饮如瓴甋，头飞似辘轳。蚺皮为鼓击，虾鬣作筇扶。家必烹蛇虺，人能幻虎貙。鱼鳞檐粲瓦，鹊尾海浮桴。水弩含沙掷，山㺑出穴粗。鳄鱼鸣霹雳，蜃气吐浮屠。寓县伤分阻，生灵困毒痡。舞阶犹未格，折简岂能呼。大社初传祃，辕门合受俘。貔貅微偃戢，蛇豕偶逃逋。天已殂渠恶，民犹奉僭雏。势如纯据陇，政以皓亡吴。凤札重宣令，狼心更伏辜。幸能宽斧锧，犹自恋泥涂。献颂尊天子，腾章遣大夫。象鞮言可订，蠹册事非诬。功欲收边徼，威须仗庙谟。沐薰陈此什，礼部小臣孚。
宝应县
作者：陈孚
朝代：元

关河鱼沸血波流，喜见元符下楚州。宫壸明年翚翟掩，为谁留得采桑钩。
宾州
作者：陈孚
朝代：元

宾州大如斗，青林掩苍霭。乱石熊豹蹲，累累漱江濑。野妪碧裙襦，聚虚拥野外。青箬罗米盐，飘飘双绣带。日晚投古驿，酸风不可奈。绿竹乱生枝，离披影如盖。瘴雨飞为尘，鸺鹠声哕哕。府僚跪庭前，对我各一慨。浊酒强为饮，旅魂那可醉。故园何日还，白云绕吴会。
宿赵州驿
作者：陈孚
朝代：元

晋家曲沃旧池台，无数行人去又来。可惜石桥三百尺，只留驴迹印青苔。揽辔栾城又赵州，清霜点入鬓边秋。何如东院老尊宿，不出山门到白头。
宿赵州驿·其一
作者：陈孚
朝代：元

晋家曲沃旧池台，无数行人去又来。可惜石桥三百尺，只留驴迹印青苔。
宿赵州驿·其二
作者：陈孚
朝代：元

揽辔栾城又赵州，清霜点入鬓边秋。何如东院老尊宿，不出山门到白头。
寄扬州教胡石斋
作者：陈孚
朝代：元

淮海胡文学，名犹满帝都。人谁怜李白，我欲泣杨朱。家昔啼饥甚，身今病渴无。竹西歌吹近，想见列生徒。昔日光明阙，昂然有此翁。不闻前贾傅，俄见罢申公。瘦已肩如鹤，贫犹气似虹。北门端有待，岂必滞儒宫。
寄扬州教胡石斋·其一
作者：陈孚
朝代：元

淮海胡文学，名犹满帝都。人谁怜李白，我欲泣杨朱。家昔啼饥甚，身今病渴无。竹西歌吹近，想见列生徒。
寄扬州教胡石斋·其二
作者：陈孚
朝代：元

昔日光明阙，昂然有此翁。不闻前贾傅，俄见罢申公。瘦已肩如鹤，贫犹气似虹。北门端有待，岂必滞儒宫。
居庸关
作者：陈孚
朝代：元

车棱棱，石角角，车声彭彭斗石角。马蹄蹴石石欲落，不知何年鬼斧凿。仅与青天通一握，上有藤束万仞之崖，下有泉喷千丈之壑。太行羊肠蜀剑阁，身热头痛悬度索。一夫当关万夫却，未必有此奇巘崿。吾皇神圣混地络，烽火不红停夜柝。但有地险今犹昨，我扶瘦筇息倦脚。欲叩往事云漠漠，平沙风起鸣冻雀。
居庸叠翠
作者：陈孚
朝代：元

断崖万仞如削铁，
鸟飞不渡苔石裂。
嵯岈枯木无碧柯，
六月不阴飘急雪。
塞沙茫茫出关道，
骆驼夜吼黄云老。
征鸿一声起长空，
风吹草低山月小。
岳阳楼
作者：陈孚
朝代：元

洞庭木叶风飕飕，雪浪万顷飞白鸥。气浸中天日月湿，影摇大地山河浮。数声裂玉洞宾魄，一点残黛湘娥愁。安得天瓢酌仙酒，跨鲸直上扶桑洲。
常州
作者：陈孚
朝代：元

毗陵城西渔火红，家家夜香烧碧空。荻花离离季子冢，枫叶索索春申宫。鸡声人语三十里，大船小船浪相倚。鸂？一双飞上天，人在舵楼弄秋水。
常州
作者：陈孚
朝代：元
体裁：古风

毗陵城西渔火红，家家夜香烧碧空。荻花离离季子冢，枫叶索索春申宫。鸡声人语三十里，大船小船浪相倚。鸂�一双飞上天，人在舵楼弄秋水。
平山堂
作者：陈孚
朝代：元
体裁：诗

堂上醉翁仙去，芦花雪满汀洲。二十四桥烟水，为谁流下扬州。
平江
作者：陈孚
朝代：元

沧浪亭下望姑苏，千尺飞桥接太湖。故里空传吴稻蟹，寒祠犹记晋莼鲈。芙蓉夜月开天镜，杨柳春风拥画图。为问馆娃歌舞处，莺花还似昔年无。
平江
作者：陈孚
朝代：元

沧浪亭下望姑苏，千尺飞桥接太湖。
故里空传吴稻蟹，寒祠犹记晋莼鲈。
芙蓉夜月开天镜，杨柳春风拥画图。
为问馆娃歌舞处，莺花还似昔年无？
广川大夫庙
作者：陈孚
朝代：元

俯察人情仰宪天，素王心事策三篇。大夫不向江都死，换尽炎刘四百年。义利从来界限殊，大夫一语破昏愚。平生最笑秋风客，只爱黄金灶鬼书。
广川大夫庙·其一
作者：陈孚
朝代：元

俯察人情仰宪天，素王心事策三篇。大夫不向江都死，换尽炎刘四百年。
广川大夫庙·其二
作者：陈孚
朝代：元

义利从来界限殊，大夫一语破昏愚。平生最笑秋风客，只爱黄金灶鬼书。
庆寿寺有小殿榜曰圣容奉志公泗州二菩萨皆真身所塑也元在江左金梁王宗弼取置于此
作者：陈孚
朝代：元

煌煌朱雀阙，金榜瑶宫开。中有二梵士，巍坐芙蕖台。秣陵安乐禁，松顶灵禽胎。紫帽姓何人，适从何国来。胡为悉萃此，雪面净黄埃。惟金名王子，仗钺征南回。兵锋烈于火，所至山岳摧。遂令千载骨，亦复罹其灾。至人身无寄，如水浮枯荄。无往亦无去，澹然不可猜。但有古刀尺，天机妙剸裁。坐阅金世祚，变灭同寒灰。圣容俨如故，伊人安在哉。稽首一笑粲，桧露滴苍苔。
度三花岭
作者：陈孚
朝代：元

绝壁三千丈，荒烟八九家。黄茅青草瘴，黑质白章蛇。橄榄高悬子，芭蕉倒吐花。岭头一回首，何处是京华。
度摩云岭至思凌州
作者：陈孚
朝代：元

嵯峨摩云岭，石壁如梯绕天顶。千年毒瘴郁不消，怒入老枫结丹瘿。苍莽思凌州，悬厓结屋如蜃楼。寨门半掩刀槊健，隐隐云际闻鸣牛。蛮獠下山健如虎，口红如血面如土。手捧椰浆跪马前，山虺水虫间殽俎。对此停鞭空自慨，吾独何为在荒裔。他年周京王会图，愿借丹青写椎髻。
开平即事
作者：陈孚
朝代：元

百万貔貅拥御闲，滦江如带绿回环。势超大地山河上，人在中天日月间。金阙觚棱龙虎气，玉阶阊阖鹭鸳班。微臣亦有河汾策，愿叩刚风上帝关。天开地辟帝王州，河朔风云拱上游。雕影远盘青海月，雁声斜送黑山秋。龙冈势绕三千陌，月殿香飘十二楼。莫笑青衫穷太史，御炉曾见衮龙浮。
开平即事·其一
作者：陈孚
朝代：元

百万貔貅拥御闲，滦江如带绿回环。势超大地山河上，人在中天日月间。金阙觚棱龙虎气，玉阶阊阖鹭鸳班。微臣亦有河汾策，愿叩刚风上帝关。
开平即事·其二
作者：陈孚
朝代：元

天开地辟帝王州，河朔风云拱上游。雕影远盘青海月，雁声斜送黑山秋。龙冈势绕三千陌，月殿香飘十二楼。莫笑青衫穷太史，御炉曾见衮龙浮。
开平即事二首
作者：陈孚
朝代：元

天开地辟帝王州，河朔风云拱上游。
雕影远盘青海月，雁声斜送黑山秋。
龙冈势绕三千陌，月殿香飘十二镂。
莫笑青衫穷太史，御炉曾见衮龙浮。
弹琴峡
作者：陈孚
朝代：元

月作金徽风作弦，清声岂待指中传。伯牙别有高山调，写在疏松乱石边。
彰德道中
作者：陈孚
朝代：元

偶逐征鸿过邺城，谯楼鼓角晚连营。雨垂魏武分香泪，水涌周文演易声。林虑山高秋霭湿，汤阴里近夜灯明。谁人得似韩忠献，乡社犹誇昼锦荣。
徐州
作者：陈孚
朝代：元

项王熊豹姿，气欲吞天下。大呼渡河来，山岳如崩瓦。当其火秦宫，血涌渭水赭。嗔目叱诸侯，胆落毛发洒。谁知阴陵路，浩歌泪如泻。惟徐乃故都，昔此奠宗社。尚想岩台上，铁槊拥万马。酒酣笳鼓鸣，旌旗蔽原野。及今亦何有，荒棘秋满把。皇天祚真主，神器不可假。岂有时雨师，刈人如土苴。天亡君勿悲，为君奠罍斝。
得家书寄呈可翁家兄
作者：陈孚
朝代：元

风南枝北两沉沉，忽有书来似万金。三十年间听雨梦，八千里外望云心。旧书尚喜黄盈架，先陇应添碧满林。若问客游新况味，紫薇花发玉堂深。
御庄
作者：陈孚
朝代：元

百年礼乐卯金刀，忍把鸿名冠伪朝。树上一声休也曲，路人犹自怨鸱枭。
怀来县
作者：陈孚
朝代：元

榆林青茫茫，寒烟三十里。忽闻鸡犬声，见此千家市。石桥百尺横，其下跨妫水。人言古妫州，残城无乃是。民家坐土床，嬉笑围老稚。粝饭侑山葱，劝客颜有喜。足迹半天下，爱此俗淳美。醉就软莎眠，梦游葛天氏。
思明州
作者：陈孚
朝代：元

风吹蛮雨滴芭蕉，杵臼敲残夜寂寥。留得孤灯床榻畔，思明州里过元宵。手捧槟榔染蛤灰，峒中妇女趁墟来。蓬头赤脚无铅粉，只有风吹锦带开。鹿酒香浓犬彘肥，黄茅冈上纸钱飞。一声鼓绝长鎗立，又是蛮巫祭鬼归。毒虫含弩满汀沙，荒草深眠十丈蛇。遥望天边红似火，瘴云飞落木棉花。刺竹丛丛苦笋生，山禽无数不知名。元宵已似春深后，龙眼花开蛤蚧鸣。
思明州·其一
作者：陈孚
朝代：元

风吹蛮雨滴芭蕉，杵臼敲残夜寂寥。留得孤灯床榻畔，思明州里过元宵。
思明州·其三
作者：陈孚
朝代：元

鹿酒香浓犬彘肥，黄茅冈上纸钱飞。一声鼓绝长鎗立，又是蛮巫祭鬼归。
思明州·其二
作者：陈孚
朝代：元

手捧槟榔染蛤灰，峒中妇女趁墟来。蓬头赤脚无铅粉，只有风吹锦带开。
思明州·其五
作者：陈孚
朝代：元
体裁：诗

刺竹丛丛苦笋生，山禽无数不知名。元宵已似春深后，龙眼花开蛤蚧鸣。
思明州·其四
作者：陈孚
朝代：元

毒虫含弩满汀沙，荒草深眠十丈蛇。遥望天边红似火，瘴云飞落木棉花。
思明州元日
作者：陈孚
朝代：元

去年元日步瀛洲，兽舞天墀拜冕旒。山驿今朝一樽酒，微臣身在岭南州。三雏掌上玉娉婷，拂晓呕哑语到明。今日乱山孤枕上，耳边忽似有啼声。
思明州元日·其一
作者：陈孚
朝代：元

去年元日步瀛洲，兽舞天墀拜冕旒。山驿今朝一樽酒，微臣身在岭南州。
思明州元日·其二
作者：陈孚
朝代：元

三雏掌上玉娉婷，拂晓呕哑语到明。今日乱山孤枕上，耳边忽似有啼声。
感怀呈庞夷简修撰张幼度应奉
作者：陈孚
朝代：元

滥直承明署，身閒似地仙。虽无官长骂，未敢酒家眠。瘦已宽朝服，贫须乞酒钱。最愁亲舍远，梦绕白云边。五湖烟浪阔，短棹早归休。有母思臣密，无人问客周。关河双鬓晚，风雨一灯秋。留取金銮梦，寒汀对白鸥。
感怀呈庞夷简修撰张幼度应奉·其一
作者：陈孚
朝代：元

滥直承明署，身閒似地仙。虽无官长骂，未敢酒家眠。瘦已宽朝服，贫须乞酒钱。最愁亲舍远，梦绕白云边。
感怀呈庞夷简修撰张幼度应奉·其二
作者：陈孚
朝代：元

五湖烟浪阔，短棹早归休。有母思臣密，无人问客周。关河双鬓晚，风雨一灯秋。留取金銮梦，寒汀对白鸥。
戚学士有家藏仲长统□隐□□□□宋齐彦赵子昂有诗次韵
作者：陈孚
朝代：元

老瞒盗汉鼎，不下安汉公。参军著昌言，何如草玄雄。一壑岂不美，奈此尘羁中。居然不成往，千古空悲风。东京名节士，伟哉五噫鸿。山间变姓名，讵肯随旌弓。
扬州
作者：陈孚
朝代：元

千载残城生乱莎，夕阳吹角秋风多。吴公台下已黄土，扬子桥头空白波。隔岸橹声桃叶渡，满楼灯影柳枝歌。当年杜牧亦何意，空向珠帘醉绮罗。
承旨乐山唐公八月十二日宴于其第以诗奉呈
作者：陈孚
朝代：元

圣代开皇极，恩波雨露沾。笃生嵩岳佐，载叶渭川占。社稷千龄会，衣冠五福兼。朱弦新律吕，黄石旧韬钤。德望三朝眷，仪刑四海瞻。摛词追贾马，励学探羲炎。宇宙归青照，风云奋紫髯。议如唐陆贽，诗似晋陶潜。践履刚而毅，精神智以恬。一区杨子宅，万轴邺侯签。山色秋凝璧，烟光昼捲帘。金銮辞秉烛，玉铉待调盐。大匠规模远，宗公号令严。王臣躬蹇蹇，君子德谦谦。此日鸣朝凤，清秋近夜蟾。瑶簪环杖履，宝墨出湘缣。北海宾长满，东山屐未厌。车声阗绣户，花影舞朱檐。乐幸追灵运，忧当后仲淹。愿施经济具，天下待针砭。
承旨野庄董公殊勋清节孚闻之缙绅纪以八诗
作者：陈孚
朝代：元

盟府旂常策世勋，一门忠孝气凌云。衣冠盛事谁堪比，汉后元间万石君。铁马长驱栈路高，捷旗飞渡大江涛。汉南烟柳蓬婆雪，犹识团花旧战袍。手分恩露活茕嫠，春满棠阴犬有氂。二十年间如昨日，儿童犹诵卫州碑。正色鸳行第一人，危言耿耿耸朝绅。忠州不负平生学，曾与皇家去佞臣。黑豸冠峨柏署阴，谁知偃月蓄机深。九重尧舜明如日，独照生来铁石心。郑公已拜大司农，倏捧词林诏墨浓。自是玉皇香案吏，仙班合领六鳌峰。不负朝廷七十年，楼台无地榻萧然。清名当与温公并，只欠河南二顷田。万卷青灯味道腴，苦心欲探鲁邹馀。朝回立马天衢上，又典春衣买异书。
承旨野庄董公殊勋清节孚闻之缙绅纪以八诗·其一
作者：陈孚
朝代：元

盟府旂常策世勋，一门忠孝气凌云。衣冠盛事谁堪比，汉后元间万石君。
承旨野庄董公殊勋清节孚闻之缙绅纪以八诗·其七
作者：陈孚
朝代：元

不负朝廷七十年，楼台无地榻萧然。清名当与温公并，只欠河南二顷田。
承旨野庄董公殊勋清节孚闻之缙绅纪以八诗·其三
作者：陈孚
朝代：元

手分恩露活茕嫠，春满棠阴犬有氂。二十年间如昨日，儿童犹诵卫州碑。
承旨野庄董公殊勋清节孚闻之缙绅纪以八诗·其二
作者：陈孚
朝代：元

铁马长驱栈路高，捷旗飞渡大江涛。汉南烟柳蓬婆雪，犹识团花旧战袍。
承旨野庄董公殊勋清节孚闻之缙绅纪以八诗·其五
作者：陈孚
朝代：元

黑豸冠峨柏署阴，谁知偃月蓄机深。九重尧舜明如日，独照生来铁石心。
承旨野庄董公殊勋清节孚闻之缙绅纪以八诗·其八
作者：陈孚
朝代：元

万卷青灯味道腴，苦心欲探鲁邹馀。朝回立马天衢上，又典春衣买异书。
承旨野庄董公殊勋清节孚闻之缙绅纪以八诗·其六
作者：陈孚
朝代：元

郑公已拜大司农，倏捧词林诏墨浓。自是玉皇香案吏，仙班合领六鳌峰。
承旨野庄董公殊勋清节孚闻之缙绅纪以八诗·其四
作者：陈孚
朝代：元

正色鸳行第一人，危言耿耿耸朝绅。忠州不负平生学，曾与皇家去佞臣。
拜辞先陇而行
作者：陈孚
朝代：元

晨陟马鬣封，血泪如雨滴。父兮曩即世，宿草十改碧。平生熊豹姿，虬髯身七尺。岂无千里心，柰此骥伏枥。家有三万卷，手自校朱墨。亲传不肖孤，今亦字仅识。名未成父志，何以慰窀穸。墓下当自誓，素操坚铁石。
昌平县狄梁公庙
作者：陈孚
朝代：元

七尺衣冠俨古祠，一生身佩国安危。至今辽海残霞外，犹有虞渊取日时。
明安驿道中
作者：陈孚
朝代：元

野鹊山头野草黄，野狐岭上月茫茫。五更但觉天风冷，帐顶青毡一寸霜。貂鼠红袍金盘陀，仰天一箭双天鹅。雕弓放下笑归去，急鼓数声鸣骆驼。黄沙浩浩万云飞，云际草深黄鼠肥。貂帽老翁骑铁马，胸前抱得黄羊归。风吹滦水涌如淮，十万雕弓饮马来。长啸一声鞭影动，金鞍飞过李陵台。
明安驿道中·其一
作者：陈孚
朝代：元

野鹊山头野草黄，野狐岭上月茫茫。五更但觉天风冷，帐顶青毡一寸霜。
明安驿道中·其三
作者：陈孚
朝代：元

黄沙浩浩万云飞，云际草深黄鼠肥。貂帽老翁骑铁马，胸前抱得黄羊归。
明安驿道中·其二
作者：陈孚
朝代：元

貂鼠红袍金盘陀，仰天一箭双天鹅。雕弓放下笑归去，急鼓数声鸣骆驼。
明安驿道中·其四
作者：陈孚
朝代：元

风吹滦水涌如淮，十万雕弓饮马来。长啸一声鞭影动，金鞍飞过李陵台。
易州
作者：陈孚
朝代：元

白雁飞残水满洲，驿亭疏雨古槐秋。平生最恶荆轲事，手障西风过易州。
春日游江乡园
作者：陈孚
朝代：元

城南三月花乱开，花间羯鼓声如雷。蝉衫麟带谁家子，笑骑白马穿花来。美人如花映碧水，榴裙吹舞金鹊尾。手折杨枝掷水中，腰袅如弓送穷鬼。人言此是上河梁，满川罗绮东风香。年年穷鬼送不了，波心惊起双鸳鸯。莲茎一寸绿芒短，老尽碧桃春不管。游人醉归夜迢迢，十二天街御烟暖。
春风行
作者：陈孚
朝代：元

子规催春春欲去，海棠片片飘红雨。幽人岂无儿女情，懒听画楼莺燕语。东风吹到古渡头，淡烟渺渺横孤舟。孤舟撑入菰蒲里，日落未落波悠悠。远峰几点青未了，前浦冥冥没白鸥。独倚短篷听渔歌，不知人世居□□。
景州
作者：陈孚
朝代：元

聊摄之东一千里，昔为青社太公履。只今但有无棣沟，榆叶乱拥沙水流。车行半夜草露湿，路傍土堠如人立。丁当铎摇马不惊，黑天倒垂参昴星。吾生百年浪自苦，悲笳一声残月吐。
望台
作者：陈孚
朝代：元

北道将军铁锁开，火旗万阵渡河来。君臣感会风云际，半在云台半望台。
望泰山
作者：陈孚
朝代：元

扁舟浮泗来，夜宿须句国。眼明忽见玉芙蓉，插天亭亭千丈碧。舟人为我言，此乃七十二君之泰山。天风吹落黄岘露，冰花乱洒龟蒙间。七十二君今何在，宝符朝朝吐光彩。千年老鹤巢云松，夜看白日涌东海。东海青童仙，踞龟啖蟹螯。笑秦亭上攀蟠桃，笑彼鞭石驾长桥。天帝之孙奠天极，鲍鱼狂魄腥山色。我有东封书，中含万古情。欲奏天子甘泉殿，手刻玉检黄金绳。寄声为报牵狗老，先向石坛种瑶草。
朱仙驿
作者：陈孚
朝代：元

城郭重来事已非，南薰不掩柳依依。旧时大庆苍虬础，留与田家夜捣衣。
李妃妆台歌
作者：陈孚
朝代：元

南城之西台巍巍，欲问何代筑者谁。台前老叟为我语，创自泰和明昌时。道陵御宇思倾国，掖庭婑媠千蛾眉。其中荣宠震天下，依稀忆得李宸妃。朝陪金根辇升殿，夕则专御流苏帏。一月日边明炯炯，六宫珠翠无光煇。恩礼殊绝与后等，但无副笄翚翟衣。少尝没入宫籍监，论妃家阀何卑微。腐木作柱古所戒，胡乃重色轻国为。斯台实昔汤沐地，琼台开镜迎朝曦。想见双蝉绿委地，兰钗半堕湘云垂。麝脐龙髓娇不尽，腰肢柳袅一尺围。雪艳透肤腻红重，仙姿何待铅华施。妆成独对东风笑，藕花一朵开涟漪。君王浓香梦魂里，紫宸晏朝酣不知。谏臣当时尽结舌，空有伶者为嘲讥。一朝房山弓剑坠，燕飞啄矢不复遗。卫王有诏下永巷，太阿无情血淋漓。妖容寸斩何足惜，金源自此鸿图衰。宝钿零落今安在，露桃犹似湿胭脂。武元辛勤建大业，子孙一笑寒灰飞。台非不高筑亦壮，无奈社稷基先隳。我闻叟语忽惊起，谓叟不必苦嗟咨。君不见檿弧箕服亡周国，古来何限褒龙漦。
李尚书有唐画飞燕姊弟为娇困相倚之态
作者：陈孚
朝代：元

玉鸾支枕珊瑚几，绿鬓微困娇相倚。太液东风扶不起，一双芙蓉袅秋水。粉痕谁写温柔乡，浅蛾对蹙烟峰长。意中似有赤凤凰，唾花犹溅榴裙香。合欢绣带飘金缕，含情两两春无语。冰魂缥缈空千古，月落鸳鸯渡南浦。
李老峪闻杜鹃呈应奉冯昂霄
作者：陈孚
朝代：元

三月十九日，客行桑乾坂。杜鹃啼一声，清泪悽以潸。故园渺何处，万里隔云巘。燕子三见归，我车犹未返。杜鹃尔何来，吊我万里远。同行二三子，相顾一笑莞。问我此何鸟，怪我苦悲惋。掉头不复言，日落千山晚。
李陵台约应奉冯昂霄同赋
作者：陈孚
朝代：元

落日悲笳鸣，阴风起千嶂。何处见长安，夜夜倚天望。臣家羽林中，三世汉飞将。尚想甘泉宫，虎贲拥仙仗。臣岂负朝廷，忠义夙所尚。横天青茫茫，万里隔亭障。可望不可到，血泪堕汪漾。空有台上石，至今尚西向。
柳州道中
作者：陈孚
朝代：元

五岭炎蒸苦，征夫各惮行。荒哉秦象郡，痛矣柳龙城。水毒人多病，烟昏马易惊。里闾彫瘵甚，边将莫言兵。
桑乾岭
作者：陈孚
朝代：元

昔闻桑乾名，今日登桑乾。桑乾是否不必问，但觉两耳天风寒。大峰小峰屹相向，空际谽谺一千丈。燕云回首夕阳间，长川历历平于掌。人家如蛎粘石壁，白土堆檐高半尺。门外毡车风雨来，平地轰轰惊霹雳。汉唐百战场，绿草今满碛。野夫耕田间，犹有旧铁戟。道傍谁欤三叹息，古袍古帽江南客。
桓州
作者：陈孚
朝代：元

跃马长城外，方知眼界宽。晴天雷雨急，暑夜雪霜寒。铁骑秋呼鹘，金盘晓荐獾。柳营弓剑满，容我一儒冠。
楼桑庙
作者：陈孚
朝代：元

古庙千年后，桑阴满涿州。乱山空北向，大火已西流。遗恨三分国，英风百尺楼。里人牲酒奠，想像衮龙浮。
永州
作者：陈孚
朝代：元

烧痕惨澹带昏鸦，数尽寒梅未见花。回雁峰南三百里，《捕蛇说》里数千家。澄江绕郭闻渔唱，怪石堆庭见吏衙。昔日愚溪何自苦，永州犹未是天涯。
江天暮雪
作者：陈孚
朝代：元

长空卷玉花，汀洲白浩浩。
雁影不复见，千崖暮如晓。
渔翁寒欲归，不记巴陵道。
坐睡船自流，云深一蓑小。
江州
作者：陈孚
朝代：元

司马琵琶昔日歌，天涯流落事如何。若行今日江州路，应是青衫泪更多。老母越南垂白发，病妻燕北寄黄昏。瘴烟蛮雨交州客，三处相思一梦魂。
江州·其一
作者：陈孚
朝代：元

司马琵琶昔日歌，天涯流落事如何。若行今日江州路，应是青衫泪更多。
江州·其二
作者：陈孚
朝代：元

老母越南垂白发，病妻燕北寄黄昏。瘴烟蛮雨交州客，三处相思一梦魂。
汴梁龙德故基
作者：陈孚
朝代：元

书来海上劝连兵，已见金轮逐火精。醮绝绛楼无鹤唳，朝空丹扆有狐鸣。羽袍士尚传三洞，介帻人谁报六更。一代兴亡真大梦，陈桥驿畔见青城。
沛县歌风台
作者：陈孚
朝代：元

沛宫一曲大风歌，谁识尊前感慨多。拔木扬沙濉水上，大风中有汉山河。沛上风云志未酬，彭城先有锦衣游。同为富贵归乡者，只是龙颜异沐猴。原庙衣冠久已灰，断碑无首卧苍苔。至今风起云飞夜，犹想帝魂思沛来。
沛县歌风台·其一
作者：陈孚
朝代：元

沛宫一曲大风歌，谁识尊前感慨多。拔木扬沙濉水上，大风中有汉山河。
沛县歌风台·其三
作者：陈孚
朝代：元

原庙衣冠久已灰，断碑无首卧苍苔。至今风起云飞夜，犹想帝魂思沛来。
沛县歌风台·其二
作者：陈孚
朝代：元

沛上风云志未酬，彭城先有锦衣游。同为富贵归乡者，只是龙颜异沐猴。
河间府
作者：陈孚
朝代：元

北风河间道，沙飞云浩浩。上有衔芦不鸣之寒雁，下有陨霜半死之秋草。城外平波青黛光，大鱼跳波一尺长。牧童吹笛枫叶里，疲牛倦马眠夕阳。有禽大如鹤，红喙摇绿烟。路人指我语，似是信天缘。我生功名付樽酒，衣如枯荷马如狗。为问天缘可信否，旗亭击剑寒蛟吼。
河间府
作者：陈孚
朝代：元

北风河间道，沙飞云浩浩。
上有衔芦不鸣之寒雁，下有陨霜半死之秋草。
城外平波青黛光，大鱼跳波一尺长。
牧童吹笛枫叶里，疲牛倦马眠夕阳。
有禽大如鹤，红喙摇绿烟。
路人指我语，似是信天缘。
我生功名付樽酒，衣如枯荷马如狗。
为问天缘可信否？旗亭击剑寒蛟吼。
泊安庆府呈贡父
作者：陈孚
朝代：元

共拥旄幢度百蛮，今朝忽过皖公山。幸承乙夜君王问，更喜丁年奉使还。旧梦未迷天禄阁，新愁犹忆鬼门关。尘缨笑濯沧浪水，少伴沙鸥半日閒。
泗水
作者：陈孚
朝代：元

落日渔歌何处，白鸥双堕苍烟。欲吊周家残鼎，秋风泗水千年。
洪赞井深有六七十丈者
作者：陈孚
朝代：元

洪赞山岧峣，势如舞双凤。大井千尺深，窈然见空洞。野人驱十牛，汲以五石瓮。滴水宝如珠，一瓮十室共。我生海东头，涟漪饱清弄。尝闻惠山泉，万里驲骑送。急呼茗枕来，试作清净供。
涿州
作者：陈孚
朝代：元

乾坤万里一征骖，马上弯弓胆气酣。回首太行青未了，不知身在涿州南。
涿州
作者：陈孚
朝代：元

晨发白沟河，薄暮宿范阳。残城无雉堞，枯木鸣白狼。回首望中原，日落烟茫茫。天低鹘没处，彷佛见太行。缅怀昭烈帝，八尺须眉苍。平生汉社稷，志欲为高光。惜哉不得就，越在天一方。里人亦何知，牲酒奠楼桑。车盖不复见，但有秋草黄。我来已千载，谁复悲兴亡。天明登车去，尘雾沾衣裳。
淇州
作者：陈孚
朝代：元

联镳下淇澳，烟淡草纷纷。绿竹已秋色，白旄空暮云。残阳孟津渡，落叶比干坟。尚想鹰扬叟，当年此策勋。
淮安州
作者：陈孚
朝代：元

孤帆下江北，千里西风轻。泊舟公路浦，始见南昌亭。青天下白露，乱叶凄以声。汀洲结海色，冉冉孤月生。残鸦感兴废，断肠悲飘零。安得携美酒，台上呼刘伶。百年一箕踞，六合皆螟蛉。
淮阴侯庙
作者：陈孚
朝代：元

汉家罗网政高张，谁有勋名纪太常。戏尔筑坛呼大将，危乎操印立真王。烟中草木疑残帜，沙上风涛忆故囊。钟室千年君莫怨，未央宫殿已斜阳。
清河口
作者：陈孚
朝代：元

百年南北战尘昏，只指长淮作塞垣。今日清河河上水，天教洗眼看中原。
湖上感旧
作者：陈孚
朝代：元

昔日珠楼拥翠钿，女墙犹在草芊芊。东风第六桥边柳，不见黄鹂见杜鹃。
湘山寺无量寿佛
作者：陈孚
朝代：元

大地山河，无非佛者。此为真身，孰则为假。滔淊清湘，瑶影如泻。一草一木，亦皆潇洒。月明露寒，绿烟浮野。山禽涧鹿，悉谈般若。我来自北，金鞍铁马。一笑石上，得清净舍。巍乎梵宫，朱门碧瓦。弹指毗卢，风斯在下。
漂母冢
作者：陈孚
朝代：元

英雄未遇亦堪羞，一饭区区不自谋。莫笑千金酬漂母，汉家更有颉羹侯。
潇湘八景 其一 洞庭秋月
作者：陈孚
朝代：元

月明水无痕，冷光泫清露。微风一披拂，金影散无数。天地青茫茫，白者独有鹭。鹭去月不摇，一镜湛如故。
潇湘八景 其七 山市晴岚
作者：陈孚
朝代：元

茅屋八九家，小桥跨流水。市上何所有，寒蒲缚江鲤。犬吠樵翁归，家家釜烟起。共喜宿雨收，霞明乱山紫。
潇湘八景 其三 江天暮雪
作者：陈孚
朝代：元

长空捲玉花，汀洲白浩浩。雁影不复见，千崖暮如晓。渔翁寒欲归，不记巴陵道。坐睡船自流，云深一蓑小。
潇湘八景 其五 平沙落雁
作者：陈孚
朝代：元

十里黄晶荧，菰蒲映原隰。乱鸿忽何来，影坠西风急。嘹唳三数行，欲起又飞立。水寒夜无人，离离爪痕湿。
潇湘八景 其八 渔村返照
作者：陈孚
朝代：元

雨来湘山昏，雨过湘水满。夕阳一缕红，醉眠草茵暖。渔罾晒石上，腥风吹不断。野凫沉更浮，沙汀荻芽短。
潇湘八景 其六 远浦归帆
作者：陈孚
朝代：元

日落牛羊归，渡头动津鼓。烟昏不见人，隐隐数声橹。水波忽惊摇，大鱼乱跳舞。北风一何劲，帆飞过南浦。
潇湘八景 其四 潇湘夜雨
作者：陈孚
朝代：元

昭潭黑云起，橘洲风捲沙。乱雨洒篷急，惊堕樯上鸦。鼋鼍互出没，暗浪鸣橹牙。渔灯半明灭，湿光穿芦花。
潇湘八景·洞庭秋月
作者：陈孚
朝代：元

月明水无痕，冷光泫清露。微风一披拂，金影散无数。天地青茫茫，白者独有鹭。鹭去月不摇，一镜湛如故。山深不见寺，藤阴锁修竹。忽闻疏钟声，白云满空谷。老僧汲水归，松露堕衣绿。钟残寺门掩，山鸟自争宿。长空捲玉花，汀洲白浩浩。雁影不复见，千崖暮如晓。渔翁寒欲归，不记巴陵道。坐睡船自流，云深一蓑小。昭潭黑云起，橘洲风捲沙。乱雨洒篷急，惊堕樯上鸦。鼋鼍互出没，暗浪鸣橹牙。渔灯半明灭，湿光穿芦花。十里黄晶荧，菰蒲映原隰。乱鸿忽何来，影坠西风急。嘹唳三数行，欲起又飞立。水寒夜无人，离离爪痕湿。日落牛羊归，渡头动津鼓。烟昏不见人，隐隐数声橹。水波忽惊摇，大鱼乱跳舞。北风一何劲，帆飞过南浦。茅屋八九家，小桥跨流水。市上何所有，寒蒲缚江鲤。犬吠樵翁归，家家釜烟起。共喜宿雨收，霞明乱山紫。雨来湘山昏，雨过湘水满。夕阳一缕红，醉眠草茵暖。渔罾晒石上，腥风吹不断。野凫沉更浮，沙汀荻芽短。
潭州
作者：陈孚
朝代：元

百万人家簇绮罗，丛祠无数舞婆娑。山盘衡岳树林密，水落洞庭凫雁多。染竹痕深湘女泪，佩兰声断楚囚歌。洛阳年少胡为者，不奈承尘鵩鸟何。
灵川县观桂林山
作者：陈孚
朝代：元

碧波洗出万云鬟，堆满残阳紫翠间。三世眼根修得到，天教尽见桂州山。
烟寺晚钟
作者：陈孚
朝代：元

山深不见寺，藤阴锁修竹。忽闻疏钟声，白云满空谷。老僧汲水归，松露堕衣绿。钟残寺门掩，山鸟自争宿。
燕子楼
作者：陈孚
朝代：元

长相思，久别离，东风不暖残燕支。乳鸦困，柔鸾悲，樱桃泫红腻，蘼芜凋绿滋。牙床琥珀枕，梦君君不知。长相思，久离别，珠楼无人但有月。翠屏寒，银烛歇，芙蕖为谁怜，丁香空自结。泪滴锦襜褕，十年化为血。
燕子楼·其一
作者：陈孚
朝代：元

长相思，久别离，东风不暖残燕支。乳鸦困，柔鸾悲，樱桃泫红腻，蘼芜凋绿滋。牙床琥珀枕，梦君君不知。
燕子楼·其二
作者：陈孚
朝代：元

长相思，久离别，珠楼无人但有月。翠屏寒，银烛歇，芙蕖为谁怜，丁香空自结。泪滴锦襜褕，十年化为血。
燕山除夜简唐静卿待制张胜非张幼度编修
作者：陈孚
朝代：元

万井笙歌彻晓闻，千官待漏夜纷纷。奴星有柳祠穷鬼，臣朔无柑遗细君。长乐钟声敲碧汉，广寒帘影捲红云。自知报国无他技，赖有诗书可策勋。
独石
作者：陈孚
朝代：元

何载天星堕绿苔，千寻忽作铁崔嵬。风沙道上人谁识，曾见天台雁荡来。
献州
作者：陈孚
朝代：元

万里天东北，西风独杖藜。雁声秋带魏，树色晓浮齐。野阔青烟淡，天空白日低。人家在何处，隐隐野狐啼。
琼花图
作者：陈孚
朝代：元
体裁：七言绝句

荒棘萋萋后土宫，芳根已逐彩云空。男儿别有扬州泪，不为琼花滴晓风。
瓜洲
作者：陈孚
朝代：元

烟际系孤舟，芦花满棹秋。江空双雁落，天阔一星流。急鼓西津渡，残灯北固楼。商人茅店下，沽酒话扬州。
甓社湖遇大风
作者：陈孚
朝代：元

天低烟冥冥，平湖绕淮楚。一帆东南来，乃为风伯侮。前如残叶飘，后如轻蝶舞。惊涛涌雪山，湿浪溅银雨。尝闻贝宫胎，夜夜灵光吐。吾无盗睡心，龙兮尔何怒。舟师倚断桅，相戒不得语。亦有诵咒者，拱手面如土。回视天际雁，万点落远浦。彼物何悠悠，吾生浪自苦。
留侯庙
作者：陈孚
朝代：元

子房王佐才，其风凛冰雪。天遣鹤发翁，圯上授宝诀。博浪沙中千尺铁，祖龙未死胆已裂。况此喑呜扛鼎夫，不直秋风一剑血。谈笑帷幄间，六合雄雌决。卯金四百年，只在三寸舌。但恨汉德非姚虞，不得身为古稷契。雍熙至治如可作，岂肯脱冠挂北阙。留城古祠今千载，碧藓溜雨眼断碣。我恐至人或不死，尚有笙鹤拥玉节。酌泉采菊往奠之，回首芒砀堕山月。
登北固楼
作者：陈孚
朝代：元

北固閒回首，荒城夕照中。烟光浮海阔，天影入楼空。星斗占吴分，江河见禹功。谁家两翁仲，无语立秋风。
登大相国寺资圣阁
作者：陈孚
朝代：元

大相国阁天下雄，天梯缥缈淩虚空。三千歌吹灯火上，五百缨缦烟云中。洛汭已掩西坠日，汉津空送南飞鸿。阑干倚遍忽归去，飒飒两鬓生秋风。
白门
作者：陈孚
朝代：元

布死城南未足悲，老瞒可是算无遗。不知别有三分者，只在当时大耳儿。
百步洪
作者：陈孚
朝代：元

大山如飞虬，小山如伏牛。天河横空来，声撼山骨浮。我偶石上眠，梦惊霹雳怒。急起扶瘦筇，恐山亦流去。
盘石山
作者：陈孚
朝代：元

悬崖千仞铁崔嵬，势似飞虬捲海来。我见只疑山欲跃，马蹄不敢蹴青苔。
真定怀古
作者：陈孚
朝代：元

千里桑麻绿荫城，万家灯火管弦清。恒山北走见云气，滹水西来闻雁声。主父故宫秋草合，尉陀荒冢暮烟平。开元寺下青苔石，犹有当时旧姓名。
真州
作者：陈孚
朝代：元

淮海三千里，天开锦绣乡。烟浓杨柳重，风淡芰荷香。翠户妆营妓，红桥税海商。黄昏灯火闹，尘麝扑衣裳。
石假山
作者：陈孚
朝代：元

晨游大梁圻，涕泗不可忍。道间万崔嵬，插天涌苍笋。尚想吴震泽，巨斧斸嶙峋。东南赤子脂，已逐枯藓尽。峨峨神霄君，瑶钟拥鸦鬒。摩挲太古姿，左贯右宗稹。维国建宫室，天球树灵簨。胡为黑鬅鬙，罗此乱蛟蜃。事往不必议，阴雨洗残燐。回首丹凤门，古槐叶黄陨。
磁州
作者：陈孚
朝代：元

漳水东流绕碧湾，风蒲猎猎夕阳间。帽檐不奈黄尘满，赖有磁州数点山。
禄州遇大风
作者：陈孚
朝代：元

岩壑惊摇木树摧，满空苦雾捲尘埃。黑风鬼国漂流去，赤县神州梦寐回。病马不嘶毛似猬，征夫相对面如灰。夜深不解征衣睡，况有翻盆急雨来。
管仲井
作者：陈孚
朝代：元

画野分民乱井田，百王礼乐散寒烟。平生一勺潢污水，不信东溟浪沃天。
统幕
作者：陈孚
朝代：元

千里茫茫草色青，乱尘飞逐马蹄生。不知何代开军府，犹有当年统幕名。
羑里歌
作者：陈孚
朝代：元

若有人兮羑里。玄端兮玉几。昔炮烙兮将累以死。今閟宫兮百世纪。望糟丘兮朝歌。彼罔有悛兮柰何。横流污兮滂沱。河有龙兮洛有龟。藐余繇兮明夷。人弗问兮上帝临之。帝独□兮漳之渚。水曾波兮神灵雨。已矣乎文不在兹兮使我心苦。
翰苑荐为应奉文字二十韵谢大司徒并呈诸学士
作者：陈孚
朝代：元

天上金銮客，人间第一流。贽为唐内相，禹拜汉元侯。鲲海三千水，龟峰十二楼。月寒红烛夜，风淡紫薇秋。凤诰窥姚姒，麟篇振鲁邹。佩随宫漏远，衣染御烟浮。淑气腾奎壁，祥光射斗牛。焜煌青琐闼，缥缈紫霞洲。玛瑙濡尧瓮，珊瑚耀汉钩。驼蹄中禁釜，豹尾上方驺。仆本师黄卷，生惟伴白鸥。亲庭双鹤发，家事一渔舟。偶预天官选，来为帝里游。绿章蒙独荐，青史许同修。故郡惊王勃，新丰异马周。队随鱼圉圉，角喜鹿呦呦。势似飞三凤，功如挽万牛。桑榆终有望，葑菲未为愁。国士恩难报，书生志易酬。誓坚冰雪操，正色赞皇猷。
老鼠关
作者：陈孚
朝代：元

春风又送使旌还，笑掬清波洗瘴颜。从此定知身不死，生前先过鬼门关。
聊城县
作者：陈孚
朝代：元

七国兵戈若沸羹，诗书谁问鲁诸生。君看一纸聊城箭，何似安平十万兵。
胭脂井
作者：陈孚
朝代：元

泪痕滴透绿苔香，回首宫中已夕阳。万里山河天不管，只留一井属君王。
自永福县过八十里山
作者：陈孚
朝代：元

下山如井上如梯，乱石嵯岈割马蹄。正是行人行不得，鹧鸪更在隔林啼。
至元壬辰呈翰林院请补外
作者：陈孚
朝代：元

微臣官蚁虱，无力报乾坤。政尔广文馆，何如神武门。世情三峡险，归梦五湖昏。朝市山林上，无非荷国恩。万里家书到，催归未得归。山妻愁掩袂，稚子病牵衣。客舍园林僻，官曹簿领稀。清时鸳鹭满，容得一鸥飞。索米长安市，光阴电影移。酒尊贫不饮，药裹病相随。愤激樱桃赋，凄凉苜蓿诗。臣心清似水，暮夜有天知。
至元壬辰呈翰林院请补外·其一
作者：陈孚
朝代：元

微臣官蚁虱，无力报乾坤。政尔广文馆，何如神武门。世情三峡险，归梦五湖昏。朝市山林上，无非荷国恩。
至元壬辰呈翰林院请补外·其三
作者：陈孚
朝代：元

索米长安市，光阴电影移。酒尊贫不饮，药裹病相随。愤激樱桃赋，凄凉苜蓿诗。臣心清似水，暮夜有天知。
至元壬辰呈翰林院请补外·其二
作者：陈孚
朝代：元

万里家书到，催归未得归。山妻愁掩袂，稚子病牵衣。客舍园林僻，官曹簿领稀。清时鸳鹭满，容得一鸥飞。
至永州
作者：陈孚
朝代：元

万里归来一叶舟，淡烟疏雨满汀洲。梦魂怪得清如许，身在潇湘第一州。
良乡县
作者：陈孚
朝代：元

过尽长亭又短亭，燕京初听晓钟声。呼童拂拭青藜杖，早挂琴书上帝京。
良乡县早行
作者：陈孚
朝代：元

西风黄叶馆，晓起候钟声。驿吏张灯送，山童抱褥行。短筇秋万里，长剑月三更。犹有钧天梦，依稀绕禁城。
范增墓
作者：陈孚
朝代：元

七十衰翁两鬓霜，西来一笑火咸阳。平生奇计无他事，只劝鸿门杀汉王。
莫州
作者：陈孚
朝代：元

晨出莫州门，回望古易京。丹楼不复见，草白寒雉鸣。雉角角，枣纂纂，昔谁城此公孙瓒。城南城北陂水满，寒蒲如剑出水低。大火焚巢天不管，野凫醉眠沙土暖。
葛岭行
作者：陈孚
朝代：元

葛岭相君之故居，昔年甲第临通衢。钱横花间甃作径，锦铺泉底流为渠。后庭三千倾城姝，歌舞绝世冰肌肤。麒麟银裳龙绡裾，佩以文螺木难珠。相君出拥万虎士，各操斗戟左右趋。剑履上殿帝赐坐，驼蹄七宝分御厨。望尘拜者颂元老，伊尹周公所不如。岂知一旦事瓦裂，锒铛铁锁载以驴。我偶过此访废址，狐兔纵横草焦枯。琨台瑶砌不复见，已有野人来种蔬。却怪当时凿隧道，挟诈出入潜如狙。大臣一身佩天下，版墙复壁何谬欤。山童从我一壶酒，回首落日悲欷歔。摩挲仆碑共踞坐，尚是御赐淩烟图。
蔡州
作者：陈孚
朝代：元

君不见蔡州城下三尺雪，绯衣小儿二尺铁。汝水鳞鳞苍瓠悬，不洗逆雏襟上血。吏部落笔走风雨，穹碑清庙生民语。颛臾乃在邦域中，君诛一臣何足诩。乾坤万世开皇元，天戈一指清中原。方将泥金泰山顶，残灰岂问幽兰轩。
蔡州至马乡遇大雪有作
作者：陈孚
朝代：元

北风一夜声汹汹，大地吹如银浪涌。古槐夹道万玉虬，向人夭矫欲飞动。蔡州昔读昌黎碑，疾驰文城见真勇。我今跃马蹴瑶琼，马怒长嘶耳双耸。平生凛凛铁石心，意行万里无关陇。肤爪皴裂岂复问，政要岁寒报天宠。回头却笑鹤发翁，地炉如猬缩拥肿。
衡州
作者：陈孚
朝代：元

千里山逢十里平，巍楼突兀见澄清。州依岣嵝屏边住，人在潇湘画里行。海雁飞回秋渚影，江豚吹老夜涛声。何时得似庞居士，一钵空门了此生。
观光楼
作者：陈孚
朝代：元

试上危楼望，东风尺五天。一溪寒泻月，万壑暝含烟。古塞黄云外，巍台白雁边。谁怜家万里，有客拥衾眠。
赠太原卜者张开夫
作者：陈孚
朝代：元

张生千载后，读易见天心。万象有奇耦，一天无古今。疏帘垂昼寂，短榻卧秋阴。自筮何时达，霜华已满簪。
赤城驿
作者：陈孚
朝代：元

一溪流水绕千峰，宛与天台景物同。魂梦不知家万里，却疑只在赤城中。
辛卯天寿圣节孚应制草前行乐章曰至圣至明之曲乐令张温以弦管至翰苑调集之壬辰元会亦孚撰进曰金阶万岁声敬纪以诗
作者：陈孚
朝代：元

我本渔樵东海边，脚踏云头歌扣舷。数载偶承金马诏，朝衣蹈舞丹墀前。三十六簴列两序，黄钟大镛俨在悬。摐宫扣羽韵杂遝，泠泠间以朱丝弦。紫衣乐使总干立，翠衫回电风翩翩。白雪一声度霄汉，宛如戛玉声琅然。曲声未已笙箫急，满空嘹亮清而圆。又如疏松乱石内，崖冰迸落千丈泉。景星出房庆云烂，重华盛德三千年。野人忽闻灵韶调，但觉魂梦游钧天。去年协律携管籥，按赓至圣至明篇。今年又奏金阶曲，瑶卮大宴蕊珠仙。恭惟皇元混六合，八音均和八风宣。微臣何幸际昌运，得与麟凤瞻初筵。惟愿圣明亿万寿，瑞光长照太微躔。
过临洺驿大雨雪寒甚
作者：陈孚
朝代：元

弭节发襄国，饮马清洺水。山岳忽阴冱，急雪白玼玼。北风利如刀，剪剪射双耳。饥乌时一鸣，仆夫寒堕指。人生三间茅，岂不愿乡里。天子命有行，去去何敢已。道傍有旗亭，湿烟乱汀苇。尚想布衾人，晏眠犹未起。
过卢沟桥
作者：陈孚
朝代：元

去天尺五禁城西，华表亭亭柳拂堤。海上飞来双螮蝀，云间拥出万狻猊。太行山色浮鲸浪，上国秋声送马蹄。谁识太微天极象，迢迢河汉玉绳低。
过滹沱河
作者：陈孚
朝代：元

钲鼓连天战血红，存亡只寄寸冰中。凭谁剪取鳞鳞碧，画作云台第一功。
过牂牁江
作者：陈孚
朝代：元

青草风吹毒雾腥，交州何在海溟溟。牂牁已恨天涯远，又过牂牁二十程。
过邕州昆崙关
作者：陈孚
朝代：元

昨日过大林关，酸烟毒雾山复山。今日过昆崙关，寒泉怒泻声潺潺。道傍榕树齐如织，千柯万叶岩崖间。怪藤倒悬一百尺，霜雪不剥皮坚顽。势如蛟螭夭矫下绝壑，驻马侧视不敢攀。老虺忽何来，眼闪电光尾弯弯。山童惊颤发卓竖，劝我急勒金鞍还。因思狄天使，貔貅夜度摧狂蛮。上元灯火杳何处，至今野烧痕斓斑。我虽一书生，袖有青丝纶。誓将报天子，肯避路险艰。邕州南征士三万，铁甲未解寒痌瘝。我身七尺不能勇，金符正尔羞苍颜。铁鞭一挥出关去，孔雀飞下沧江湾。
过镜湖
作者：陈孚
朝代：元

镜水八百里，水光如镜明。偶寻古寺坐，便有清风生。天阔雁一点，山空猿数声。老僧作茗供，笑下孤舟轻。
送修撰辅伯贤同知滑州
作者：陈孚
朝代：元

又作州官去，秋霜点鬓纱。风生白马渡，月冷紫薇花。三釜娱亲老，双旌放吏衙。重来定何日，云路有灵槎。
送应奉张幼度同知冠州
作者：陈孚
朝代：元

张子美少年，濯濯春月柳。夜窗三尺琴，六籍洞户牖。我游承明庐，见此真益友。金匮共校雠，过眼十八九。僚吏坐俗谈，语乃不出口。美哉德如玉，温缜世未有。近诏开东观，天章烂琼玖。我本木强人，技已陈刍狗。君胡亦不留，得州大如斗。男儿抱奇气，荣进付之偶。血指古则然，今何忽袖手。但莫负所学，千载有不朽。北风号枯桑，落叶满林薮。过君蓟南门，山色照尊酒。监州岂不佳，千里离父母。愿回判花笔，桑麻劝南亩。竹马歌儿童，定胜牛马走。明年我南归，云卧鼻雷吼。当哦山中诗，寄君一搔首。
送罗子有奉亦愚右丞之丧归杭
作者：陈孚
朝代：元

风沙万里一征鞍，短帽疏髯泪未乾。广武山川空阮籍，长平宾客只任安。故园有梦鹊声急，大厦无依燕翅寒。江左故人如见问，为言灯火客金銮。
邕州
作者：陈孚
朝代：元

左江南下一千里，中有交州堕鸢水。右江西绕特磨来，鳄鱼夜吼声如雷。两江合流抱邕管，暮冬气候三春暖。家家榕树青不凋，桃李乱开野花满。蝮蛇挂屋晚风急，热雾如汤溅衣湿。万人冢上蛋子眠，三公亭下鲛人泣。驿吏煎茶茱萸浓，槟榔口吐猩血红。飒然毛窍汗为雨，病骨似觉收奇功。平生所持一忠壮，荒峤何殊玉阶上。明年归泛两江船，会酌清波洗炎瘴。
邯郸怀古
作者：陈孚
朝代：元

数点寒峰拥翠岚，丛台落日见漳南。火枯襄子残铜斗，土蚀平原旧玉簪。宫闭沙丘空有雀，兵吞函谷已如蚕。回仙逆旅今存否，世上黄粱梦正酣。
邳州
作者：陈孚
朝代：元

沂水碧潺潺，汀沙白鸟閒。林边郯子国，烟际峄阳山。茅屋秋先破，荒城夜不关。烹鱼呼浊酒，一笑夕阳间。
鄂渚晚眺
作者：陈孚
朝代：元

黄鹤楼前木叶黄，白云飞尽雁茫茫。橹声摇月归巫峡，灯影随潮过汉阳。庾令有尘污简册，祢生无土盖文章。阑干只有当年柳，留与行人记武昌。
鄗南光武庙
作者：陈孚
朝代：元

赤伏真天子，玄圭衮藻明。千年高邑庙，一笑下江兵。野阔腾龙气，河流渡马声。列侯冠剑合，英采俨如生。
鄢陵
作者：陈孚
朝代：元

鄢陵昔搆兵，万骑夜流血。一矢忽飞来，射落楚山月。哀哉公子侧，战骨当速朽。胡为三日谷，易此半樽酒。我今不饮酒，但饮落月光。晋楚杳何处，雉鸣烟茫茫。
采石月题蛾眉亭
作者：陈孚
朝代：元

昔年李白身翻然，袖裹明月飞上天。刚风吹度瑶圃前，雪兔跳落千丈泉。白今已去八百年，明月犹向江中圆。我行万里拥使旃，柳根偶系东归船。三生似结明月缘，银光射牖窥我眠。夜深忽梦羽衣仙，神如碧沼浮疏莲。脚踏赤鲸跨紫烟，问月何在摇玉鞭。耸身忽灭鸿翩翩，觉来试鼓朱丝弦。起诵国风月出篇，开篷视月月满川，鱼龙吐浪声溅溅。
野庄公与孚论汉唐以来宰相有王佐气象得四人焉命孚为诗并呈商左山参政谢敬斋尚书 其一 诸葛孔明
作者：陈孚
朝代：元

当涂哮吼健于虎，卯金一脉如寒土。民间只有大耳儿，真是高光宗祏主。南阳笑脱青萝衣，出试乌林万火炬。永安受遗辅太子，汉贼未诛忠胆苦。峨眉山高锦江寒，白旄一麾招摇怒。出师两纸流涕书，三代而下无此语。中营若不坠长星，何止逆雏衅征鼓。定知盛事继苍姬，礼乐光华曜千古。
野庄公与孚论汉唐以来宰相有王佐气象得四人焉命孚为诗并呈商左山参政谢敬斋尚书 其三 裴中立
作者：陈孚
朝代：元

唐自天宝藩臣强，关东割地尊犬狼。宪皇赫怒思贤佐，十载始得绯衣郎。六龙夹日升黄道，魑魅谁敢争天光。惟有蔡州煽逆焰，假钺一指孤臣亡。瘦骨昂昂五尺长，四夷闻名惊欲僵。垂绅搢笏坐台席，隐然一身佩巨唐。唐家太常纪勋烈，后有西平前汾阳。谁如公探皇王秘，笑睨伊召跻羲黄。
野庄公与孚论汉唐以来宰相有王佐气象得四人焉命孚为诗并呈商左山参政谢敬斋尚书 其二 谢安石
作者：陈孚
朝代：元

典午叔世失纲纽，紫髯老奴垂涎久。谢公笑麾九锡文，姑熟一夜骨已朽。继以草付臣又土，九十六万猰㺄吼。白羽从容别墅棋，破贼只在一尊酒。长淮西风夜鹤鸣，坐阅兵车见云母。自古医国到危殆，始见擎天活人手。谁能白刃在颈时，正色毅然以死守。如公信是社稷臣，定论要期千载后。
野庄公与孚论汉唐以来宰相有王佐气象得四人焉命孚为诗并呈商左山参政谢敬斋尚书 其四 司马君实
作者：陈孚
朝代：元

熙宁误相老安石，恶政变尽法三尺。头会箕敛祸尚可，动驱赤子陷锋镝。端明相君从西来，大梁草木亦动色。紫帘中坐女尧舜，甘雨一洗大地赤。平生受用惟忠贞，妻无完裙面如腊。十年布衾二顷田，走卒儿童服至德。谁将诬语仆魏碑，丹心自有苍苍识。至今涑水一卷书，尚为乾坤立人极。
野庄公与孚论汉唐以来宰相有王佐气象得四人焉命孚为诗并呈商左山参政谢敬斋尚书·诸葛孔明
作者：陈孚
朝代：元

当涂哮吼健于虎，卯金一脉如寒土。民间只有大耳儿，真是高光宗祏主。南阳笑脱青萝衣，出试乌林万火炬。永安受遗辅太子，汉贼未诛忠胆苦。峨眉山高锦江寒，白旄一麾招摇怒。出师两纸流涕书，三代而下无此语。中营若不坠长星，何止逆雏衅征鼓。定知盛事继苍姬，礼乐光华曜千古。典午叔世失纲纽，紫髯老奴垂涎久。谢公笑麾九锡文，姑熟一夜骨已朽。继以草付臣又土，九十六万猰㺄吼。白羽从容别墅棋，破贼只在一尊酒。长淮西风夜鹤鸣，坐阅兵车见云母。自古医国到危殆，始见擎天活人手。谁能白刃在颈时，正色毅然以死守。如公信是社稷臣，定论要期千载后。唐自天宝藩臣强，关东割地尊犬狼。宪皇赫怒思贤佐，十载始得绯衣郎。六龙夹日升黄道，魑魅谁敢争天光。惟有蔡州煽逆焰，假钺一指孤臣亡。瘦骨昂昂五尺长，四夷闻名惊欲僵。垂绅搢笏坐台席，隐然一身佩巨唐。唐家太常纪勋烈，后有西平前汾阳。谁如公探皇王秘，笑睨伊召跻羲黄。熙宁误相老安石，恶政变尽法三尺。头会箕敛祸尚可，动驱赤子陷锋镝。端明相君从西来，大梁草木亦动色。紫帘中坐女尧舜，甘雨一洗大地赤。平生受用惟忠贞，妻无完裙面如腊。十年布衾二顷田，走卒儿童服至德。谁将诬语仆魏碑，丹心自有苍苍识。至今涑水一卷书，尚为乾坤立人极。
野庄公年过七十以诗为寿
作者：陈孚
朝代：元

北岳开葱旧，中朝列艾厖。声猷今第一，气量古无双。乙夜陪宸跸，丁年拥帅幢。扈龙踰瀚海，跃马渡岷江。善化行鄘？，威名振冉駹。仪曹尊北府，亚相式南邦。鸠扈敦农稼，乌台戢吏？。谏租宽杼轴，议战偃矛鏦。霄汉常腾鹗，郊原不吠尨。信知天有柱，始觉水无洚。焜耀青藜杖，穹窿碧琐窗。清弦调大吕，巨茟奋长杠。奥学蠡难测，雄词鼎可扛。富惟储古帖，老不废寒釭。教义燕山窦，遗安岘首庞。一门风穆穆，百世泽淙淙。喜见麟垂绂，还斟蚁泛缸。占熊符旧兆，飞鹤度新腔。晴雪浮笾豆，春风扇柷椌。仆虽惭驽钝，公每念愚惷。矿喜洪垆铸，钟容寸筳撞。陈蕃犹下榻，张籍已收泷。愿继周南雅，长歌福禄降。
野庄公年过七十以诗为寿
作者：陈孚
朝代：元
体裁：古风

北岳开葱旧，中朝列艾厖。声猷今第一，气量古无双。乙夜陪宸跸，丁年拥帅幢。扈龙踰瀚海，跃马渡岷江。善化行鄘�，威名振冉駹。仪曹尊北府，亚相式南邦。鸠扈敦农稼，乌台戢吏�。谏租宽杼轴，议战偃矛鏦。霄汉常腾鹗，郊原不吠尨。信知天有柱，始觉水无洚。焜耀青藜杖，穹窿碧琐窗。清弦调大吕，巨笔奋长杠。奥学蠡难测，雄词鼎可扛。富惟储古帖，老不废寒釭。教义燕山窦，遗安岘首庞。一门风穆穆，百世泽淙淙。喜见麟垂绂，还斟蚁泛缸。占熊符旧兆，飞鹤度新腔。晴雪浮笾豆，春风扇柷椌。仆虽惭驽钝，公每念愚惷。矿喜洪垆铸，钟容寸筳撞。陈蕃犹下榻，张籍已收泷。愿继周南雅，长歌福禄降。
金山寺
作者：陈孚
朝代：元

万顷天光俯可吞，壶中别有小乾坤。云移塔影横江口，潮送钟声过海门。僧榻夜随蛟室涌，佛灯秋隔蜃楼昏。年年只有中泠水，不受人间一点尘。
金莲川
作者：陈孚
朝代：元

茫茫金莲川，日映山色赭。天如碧油幢，万里罩平野。野中何所有，深草卧羊马。昔人建离宫，今存但古瓦。秋风吹白波，犹似哀泪洒。村女采金莲，芳香红满把。岂知步莲人，艳骨掩泉下。人生如蜉蝣，百年无坚者。安得万斛酒，浩歌对花泻。
铜雀台
作者：陈孚
朝代：元

古台百尺生野蒿，昔谁筑此当涂高。上有三千金步摇，满陵寒柏围凤绡。西飞燕子东伯劳，尘间泉下路迢迢。龙帐银筝紫檀槽，怨入漳河翻夜涛。人生过眼草上露，白骨何由见歌舞。独不念汉家长陵一抔土，玉柙珠襦锁秋雨。
长淮有感
作者：陈孚
朝代：元

一笛山阳上，东风蜃气腥。烟迷隋帝柳，潮涌楚王萍。晓市堆淮白，秋郊猎海青。古今愁不尽，落日蓼花汀。
闻胡紫山被召以诗寄呈
作者：陈孚
朝代：元

明良千载事，际会古尤艰。海岳归皇极，乾坤见紫山。就汤三聘后，若孔一瓢间。愿为苍生起，休辞鬓雪斑。
阜城县
作者：陈孚
朝代：元

唐帝失金镜，六合无光晶。太微摇玉床，影射搀抢星。河朔弹丸地，枭獍接踵生。乾荦肉未寒，复有史思明。鬼马载鬼妾，气薰草木腥。天网何尝漏，潴宫穿湿萤。我□过逆壤，驱车无留行。安得踏东海，飞戈脍长鲸。
阳罗堡歌
作者：陈孚
朝代：元

阳罗残堡高巑岏，乱山势如秋蛇蟠。长江西来五千里，雪涛怒溅秋风寒。忆昔王师驻江上，旌旗百万腾龙鸾。江神俛首不敢喘，镜平河碧无惊湍。乾坤一统自此始，坐见北极朝衣冠。我来蕲黄望夏口，彷佛但认烟波竿。渔鼓数声起何处，白鸟飞尽青天宽。鲩公盈尺不论价，翛然一笑生清欢。兴亡往事谁复问，矶头石老苍苔乾。津鼓急催渡江去，又见晓日浮晴峦。
陵州
作者：陈孚
朝代：元

五里行尽桑麻畴，十里一见蘋花洲。十里五里乌鸟乐，隐隐烟火浮陵州。陵州大船腹如鼓，陵州梨枣贱如土。陵州女郎金缕衣，低鬟乱拥红窗舞。柳衣袅袅萦清河，绿头水禽飞带波。箫笙月下不肯饮，一笑如此陵州何。
陵母墓
作者：陈孚
朝代：元

太傅勋名半纸残，百年人子痛如山。缘何方寸非徐庶，忍死慈亲一剑间。
雄州
作者：陈孚
朝代：元

燕南垂，赵北际，昔年义城铁可砺。城上烽火明如彗，只今残堞黄云曀。老榆半枯悬薜荔，市翁叱马声嘒嘒。叩以瓦桥潜出涕，英雄虎斗空万世，北风吹沙秋鹤唳。
雄州白沟
作者：陈孚
朝代：元

辽宋兵戈事已休，昔年曾此割神州。一衣带水残阳外，犹有人言是白沟。
雕窠道中
作者：陈孚
朝代：元

晓驰漠北暮居庸，千里山河一瞬中。江左故人知我否，马蹄声里过秋风。车外尘沙十丈黄，车中客子黑貂裳。拂云堆上閒回首，无数征鸿带夕阳。
雕窠道中·其一
作者：陈孚
朝代：元

晓驰漠北暮居庸，千里山河一瞬中。江左故人知我否，马蹄声里过秋风。
雕窠道中·其二
作者：陈孚
朝代：元

车外尘沙十丈黄，车中客子黑貂裳。拂云堆上閒回首，无数征鸿带夕阳。
雨华台
作者：陈孚
朝代：元

巍台千尺梵王家，云淡秦淮月映沙。天雨宝华今不见，空闻人唱后庭花。
露筋庙
作者：陈孚
朝代：元

白鸟飞空万箭攒，玉肌一夜粉痕乾。残碑何用誇筋露，要露平生铁肺肝。
题壁
作者：陈孚
朝代：元

我不学寇丞相，地黄变发发如漆。又不学张长史，醉后挥毫扫狂墨。平生绀发三千丈，几度和云眠石上。不合感时怒冲冠，天公罚作圆顶相。肺肝本无儿女情，亦岂惜此双鬓青。只忆山间秋月冷，搔首不见髼松影。
题太白酒楼
作者：陈孚
朝代：元

昔闻李太白，山东饮酒有酒楼。今我登楼来，北风吹发寒飕飕。太白天酒仙，人间不可留。金光绛气九万里，翩然而上骑赤虬。左蹴大江涛，右翻黄河流。手攀北斗招摇柄，琼田倒泻银湾秋。银湾吸乾日月液，蟾惊乌泣黄姑愁。太白方悠然，掀髯送汀鸥。炯如晓霞一点映秋水，红痕微涌玉色浮。太虚变化如蜉蝣，仙今何在不可求。惟有胸中灿烂五色锦，化为元气包神州。我欲起仙从之游，安得羽翮飞上昆崙丘。
题水月洞
作者：陈孚
朝代：元

铁崖万仞，鬼斧所凿。长啸一声，白云惊跃。
飞来峰
作者：陈孚
朝代：元

寒峰插天出，玲珑万菡萏。微风起松际，怪石势摇撼。上有百尺松，幽花缀红糁。野猿忽跃去，滴下露千点。回首冷泉亭，天镜光潋潋。游姬长眉青，娇童两髦髧。平生山水癖，如人嗜昌歜。对此一壶酒，玉色翻醉脸。路逢老祝发，绛袍金光闪。兹山信自佳，恨为缁尘染。置之且复醉，天竺鼓紞紞。
马平谒柳侯庙
作者：陈孚
朝代：元

词华一代日星尊，茶臼村童俨尚存。山左竟令驱厉鬼，庭中已悔乞天孙。善和里隔生前泪，文惠祠封死后魂。欲奠荔蕉不知处，满池榕叶拥朱门。
马王阁
作者：陈孚
朝代：元

千山万山紫翠芒，巍阁突起山中央。煜煜金身兜率佛，棱棱铁面扶风王。烟云浮动貔虎气，日月飞绕狻猊光。回望交州渺何处，孤鸢跕跕南海黄。
高唐州
作者：陈孚
朝代：元

千里齐郊亦壮哉，扶筇城上独徘徊。马随济岱秋风去，雁带关河夜月来。驿路映墙榆叶老，渔村带水荻花开。吴侬误读襄王传，空向山东梦楚台。
高邮军
作者：陈孚
朝代：元

吴通上国已千秋，日日长淮送客舟。一卷麟经孤烛下，夜深无语过邗沟。文星已逐水西沉，对客挥毫只此心。今夜又游台上月，不堪更照古藤阴。万顷波间宝气浮，晚来酾酒酹中流。天明更欲凭阑望，说与骊龙莫暗投。
高邮军·其一
作者：陈孚
朝代：元

吴通上国已千秋，日日长淮送客舟。一卷麟经孤烛下，夜深无语过邗沟。
高邮军·其三
作者：陈孚
朝代：元

万顷波间宝气浮，晚来酾酒酹中流。天明更欲凭阑望，说与骊龙莫暗投。
高邮军·其二
作者：陈孚
朝代：元

文星已逐水西沉，对客挥毫只此心。今夜又游台上月，不堪更照古藤阴。
鲁桥
作者：陈孚
朝代：元

东鲁三家市，长桥压怒涛。寒沙秋一雁，残月夜千艘。北极天形大，中原地势高。百年洙泗上，今得浣征袍。
鹦鹉洲
作者：陈孚
朝代：元

大江东南来，孤洲屹枯藓。中有千载人，残骨寄偃蹇。贻汉党锢祸，荐绅半摧殄。况复啖葛奴，尽使羽翼剪。天乎鸾凤姿，乃此侣猰犬。想当落笔时，酒酣玉色洗。鹦鹉何足咏，仅以雕虫显。我来策蓬颗，清泪悽以泫。尚怅迷几先，不为无道卷。贤哉庞德公，一犁老襄岘。
黄州黄陂驿
作者：陈孚
朝代：元

晨发定远驿，千崖红栎林。午度大胜关，万壑青松阴。寒泉泻澎湃，乱石悬？崟。呦呦走野鹿，角角鸣山禽。平生一两屐，若有山水淫。天台雁荡路，坐对清猿吟。朅来拥使节，跃马声骎骎。谁知长淮上，风露凝衣襟。黄州渺何处，雪堂苍烟深。因思苏长公，幅巾霜满簪。洞箫起月下，天地皆清音。千载岂云远，知我犹此心。
黄州黄陂驿
作者：陈孚
朝代：元
体裁：古风

晨发定远驿，千崖红栎林。午度大胜关，万壑青松阴。寒泉泻澎湃，乱石悬�崟。呦呦走野鹿，角角鸣山禽。平生一两屐，若有山水淫。天台雁荡路，坐对清猿吟。朅来拥使节，跃马声骎骎。谁知长淮上，风露凝衣襟。黄州渺何处，雪堂苍烟深。因思苏长公，幅巾霜满簪。洞箫起月下，天地皆清音。千载岂云远，知我犹此心。
黄楼
作者：陈孚
朝代：元

长河如带彭城东，乱石蹴起百步洪。昔年民歌山鞠藭，孤城汇为河伯宫。城上闪闪鲸鬣红，雪堂先生人中龙。惊湍偃受丸泥封，手援赤子鱼腹中。黄楼千尺雉堞雄，巍梁画栋光昽昽。吹笙伐鼓撞歌钟，先生铿然一枝筇。麾斥八极绫星虹，酒酣叱起楚重瞳。为我拔剑舞西风，卯君作赋声摩空。至今读者毛发松，百年事往犹飞鸿。我独流涕将何从，孤角一声烟濛濛。又送落日沉西峰。
黄河
作者：陈孚
朝代：元

千载金汤拥上流，只今惟有荻花秋。江南客子笑无语，閒看黄河绕汴州。
黄河谣
作者：陈孚
朝代：元

长淮绿如苔，飞下桐柏山。黄河忽西来，乱泻长淮间。冯夷鼓狂浪，峥嵘雪崖堕。惊起无支祁，腥涎沃铁锁。两雄斗不死，大声吼乾坤。震撼山岳骨，磨荡日月魂。黄河无停时，淮亦流不息。东风吹海波，万里涌秋色。秋色不可扫，青烟映芦花。白鸟亦四五，长鸣下汀沙。黄灵奠四渎，各剖盘古髓。千载今合流，神理胡乃尔。渔翁一鬓霜，扁舟依古树。隔浦欲扣之，翩然淩波去。
黄石公庙
作者：陈孚
朝代：元

谷城黄石庙，古木白云深。黄石有存没，素书无古今。老聃三世梦，孺子一生心。日落祠门掩，残鸦又满林。
黄鹤楼歌
作者：陈孚
朝代：元

嶪嶪乎，黄鹤之楼兮，突起乎，天之东南。吾不知其几百尺兮，踞石磴而仰望，眩金碧之耽耽。手扪星汉如可近，但见天飙吹发寒鬖鬖。瞿唐三峡之波涛，汹涌訇击而下兮，雷声怒撼于江潭。忽绕城以北汇，净若万顷之清蓝。楚山数点鸾腾蛟跃兮，碧影倒浸乎烟岚。残霞似落未落兮，蒲猎猎以风偃，柳袅袅以露含。武昌亭台一千万，瓦光参差浮楩楠。下视十二之衢兮，炫服士女东西行者，藐蠕蠕之吴蚕。黄鹤之仙人，霓冠青瑶簪。御绛旌于列缺倒景兮，偶见我以大笑，欲驻我之征骖。攀东溟之博罗曜，折西极之优钵昙。饮我以蒲萄鸭头之绿兮，侑以洞庭之苍柑。洞庭帝子鼓轩辕之瑟兮，舞干戚而撞宫函。白也挟赤鲸以旁睨，崔颢怩缩而不敢以谈。浩浩乎万丈之气兮，长虹横空夭矫而方酣。下蟠黄之舆，上斡玄之堪。安得挽招摇以酌元气兮，妙太极而函三。慨彼在昔如焚如惔。陶司马之狂悖，庾大令之贪惏。鹦鹉之洲何罪而戮，赤壁之矶何功而戡。吾岂若二三子斲昆崙之璞兮，轻蹈夫太阿之镡。飞来兮黄鹤，跨汝从兮彭聃。
龙虎台
作者：陈孚
朝代：元

双塔耸琅玕，星辰手可攀。伟哉丹凤辇，驻此巨鳌山。地拱中黄上，天回太紫间。微臣遥稽首，想像见龙颜。
古竹马
作者：陈孝甫
朝代：元
体裁：曲

也不索征鞍轻压。征靴微抹。征驰系跨。不剌剌直赶到海角天涯。生熬的两事家。心惊胆战力困神乏。见他见他。战战兢兢，怯怯乔乔，黄甘甘容颜如蜡渣。全不见武艺熟滑。我从来劣性难拿。正恼犯如何收煞。见咱赶他。撞阵冲军，倒戈弃甲。纵辔加鞭催战马。恨不的剪断紫梢，踏斜宝镫，顿觉玉勒，摆损金荝。
一蠓吟同留承旨赋
作者：陈宜甫
朝代：元

一蠓飞从何处来，泊我书叶如点埃。眼明细辨见形状，喙潜脚动翼稍开。虽云区区至微命，汝亦含灵存本性。不随蚋蟆？人肤，独立暂时那忍屏。君不见庄生广论万物齐，蚊睫可托焦螟栖。仲尼一听老聃语，自愧闻道犹醯鸡。呜呼古人已往不复返，对汝兴思重嗟叹。
一蠓吟同留承旨赋
作者：陈宜甫
朝代：元
体裁：古风

一蠓飞从何处来，泊我书叶如点埃。眼明细辨见形状，喙潜脚动翼稍开。虽云区区至微命，汝亦含灵存本性。不随蚋蟆�人肤，独立暂时那忍屏。君不见庄生广论万物齐，蚊睫可托焦螟栖。仲尼一听老聃语，自愧闻道犹醯鸡。呜呼古人已往不复返，对汝兴思重嗟叹。
丙申秋同锡喇平章重过和林城故宫
作者：陈宜甫
朝代：元

昔日宪皇帝，和林建此宫。中原尽朝贡，嘉运会英雄。沙漠皇风远，蒿莱古殿空。最伤西蜀道，六御不回龙。
九日明朝是寄吴成季
作者：陈宜甫
朝代：元

九日明朝是，征人未到家。书无来使便，菊有故园花。秋鬓霜根短，西风雪片斜。持螯闲老手，愁思满天涯。
九月九日有怀平原郡公赵五山
作者：陈宜甫
朝代：元

经年留朔漠，此日又重阳。游子泪沾雨，行军气挟霜。沙场愁草白，篱落忆花黄。忽念登高处，凄凉更一觞。
京兆廉访使赵彦泽赠椰瓢稯扇
作者：陈宜甫
朝代：元

昔闻赵广汉治民，立政为銗筒。又闻赵悦道宦归，只有琴鹤从。观君矫矫真华胄，如神擿伏清廉同。我来相逢再相别，感赠二美情攸隆。瓢分海南烟雨之椰子，扇裁华山云壑之七棕。左手携瓢汎春酒，浇除磥砢生颜红。右手携扇却夏热，烦襟萧爽香尘空。酣歌慷慨意不俗，自笑鄙语难形容。愿君饮冰去酷吏，我当斟酌元气扬仁风。
仙岩
作者：陈宜甫
朝代：元

飒飒松风吹鬓毛，溪流洗耳远尘劳。七千馀鹤春归晚，二十四岩秋正高。露滴桂香浮酒盏，山蒸云气润诗袍。扁舟半是乘槎客，吟振雷声撼海涛。
元贞丙申十月扈从晋王领降兵入京朝觐
作者：陈宜甫
朝代：元

奏凯引降骑，长歌入帝都。人皆带弓箭，我独载诗书。考绩惭无补，怀归盍早图。故交相慰劳，尊酒话勤劬。
凤凰台
作者：陈宜甫
朝代：元

白云苍藓古台基，忆得当年凤去时。深慕楚狂歌往谏，空怀虞德见来仪。英雄磨灭青山在，梧竹凄凉落日悲。草满鹭洲吟思远，薄材难和谪仙诗。
初春月寄王眉叟
作者：陈宜甫
朝代：元

娇娥对春初，新画一眉月。脉脉天涯心，迢迢拜瑶阙。微光射边垒，行客忆离别。今年十三度，随处见圆缺。料得山中人，怜我冒风雪。素衣尘欲缁，玄发星忽忽。惟此哉生明，偏照归心切。
北方松子寄天师希微真人
作者：陈宜甫
朝代：元

穷发之北有山冈，松花结子成千章。苍皮已护霜雪操，玉齿偏凝雨露香。未论封公羡丁固，更思辟谷学张良。殷勤好向仙岩种，生意林林看绿秧。
双耳忽鸣
作者：陈宜甫
朝代：元

双耳忽尔鸣，似非人籁传。晴雷殷白昼，石涧奔寒泉。曾瑟固宜舍，陶琴可无弦。冥心试静想，触类问苍天。
吊李时杰
作者：陈宜甫
朝代：元

忠殁谁称叔又贤，属官随母入幽燕。将门气槩终无忝，诗笔英华早已传。广不封侯知有分，贺悲短命却同年。寡妻幼子哀哀哭，地远天寒最可怜。
吊马骨
作者：陈宜甫
朝代：元

逐电追风意气休，尚留枯骨委荒丘。龙姿寂寞归图画，雪片模糊惨髑髅。露湿寒沙残月晓，风摇衰草白云秋。千金不遇涓人买，空有啼鸦吊汝愁。
同卢疏斋学士泊舟桃源县
作者：陈宜甫
朝代：元

客行河水上，倚棹望桃源。近有人来住，新栽桑满园。沙鸥宜绿水，驿马又黄昏。忽听渔歌响，武陵愁客魂。
同张子友尚书赋芭蕉
作者：陈宜甫
朝代：元

荣瘁根苗换岁年，绿云光照玉阑前。双开掌扇平遮日，一卷新书直奏天。自可题诗供醉笔，不堪听雨搅愁眠。若教种满人间世，得鹿纷纷到梦边。
同张学士赋莲房
作者：陈宜甫
朝代：元

霞衣零落点烟波，香结骊珠聚碧窠。齐露玉纤含翠袖，圆同佛顶涌青螺。柄持络绎丝纶出，心展勾萌造化多。今夕扁舟湖上兴，醉来同和采莲歌。
同张尚书赵侍郎饮于长安酒肆主人从予乞对句标题予为题曰万斛香浮金掌露四时人醉洞庭春上马后足成一诗
作者：陈宜甫
朝代：元

偶从酒肆乐天真，又见羲皇化俗淳。万斛香浮金掌露，四时人醉洞庭春。休官最喜陶元亮，荷锸当随刘伯伦。晋代风流无复见，更谁传此醉乡神。
同汪总帅赋秦王马跑泉
作者：陈宜甫
朝代：元

劳苦远行饥渴煎，霜蹄轻跑涌寒泉。如今又照骅骝影，不似当初出战年。
同狄子玉司马登和林佛阁留题
作者：陈宜甫
朝代：元

边城寂寞碛云黄，兴废令人重感伤。鸦噪夕阳迷佛宇，烟凝秋色暗宫墙。十年故国人何处，九月阴山草又霜。共倚栏杆怀往事，金仙无语塞天长。
后赐狐裘
作者：陈宜甫
朝代：元

青紫貂蝉分不容，狐裘犹得赐微躬。恩来窈窕宫庭内，春在蒙茸领袖中。披拂灞桥驴背雪，侵凌蓟北马头风。何时诏许江南去，著向烟波理钓篷。
呼鹰台
作者：陈宜甫
朝代：元

当日呼鹰意气雄，高台挥羽立秋风。自从一饱飞扬去，空有鸦啼夕照红。
和吏部赵子昂久雨见寄
作者：陈宜甫
朝代：元

屯营襄武地，秋雨久难禁。云色浮天近，客愁连海深。阴迷山寂寞，冷滴树萧森。雁湿低垂翅，马行淹壮心。少陵忧草色，无已笑鸢吟。泥泞难相屈，徒怀谊断金。
和林城北唐阙特勒坟
作者：陈宜甫
朝代：元

特勒魂飞已寂然，閒华落尽草芊芊。大唐碑碣秋风里，犹是开元二十年。
咸阳怀古寄李叔固尚书
作者：陈宜甫
朝代：元

鹿走咸阳王气微，几朝争战几安危。水声如说隋唐事，山色不殊秦汉时。春事管弦宜进酒，故陵烟雨易生悲。向来豪杰俱成梦，空费行人吊古诗。
四歌行
作者：陈宜甫
朝代：元

有父有父溪村居，苍颜白发七尺躯。醉时高歌乐疏旷，家无担石常晏如。东邻西舍邀即去，不复晚景悲桑榆。有儿流落在天末，未得归隐同樵渔。呜呼一歌兮重长叹，遥望家书寄回雁。有母有母年七十，家中倚门望儿泣。昔年典衣供学书，惟愿功名当早立。去年缝衣念远游，老眼穿针恐行急。儿也驱驰荷圣明，薄俸寄归嗟晚及。呜呼二歌兮心悲伤，白云万里闽天长。有兄有兄纯且良，少年糊口游四方。前载相随远归侍，三人戏綵登高堂。胡为伯氏早云殁，使我不得如雁行。如今远求养亲禄，仲氏有赖常在傍。呜呼三歌兮悲百种，姜被孤寒不成梦。有姊有姊在建阳，夫家辛苦事农桑。兵后全身喜相见，陈情未已酸离肠。留钱漫效故人意，悲啼寄语思爷娘。别来三载消息断，也应忆弟留他乡。呜呼四歌兮怀昔日，抱我听书近邻室。
四歌行·其一
作者：陈宜甫
朝代：元

有父有父溪村居，苍颜白发七尺躯。醉时高歌乐疏旷，家无担石常晏如。东邻西舍邀即去，不复晚景悲桑榆。有儿流落在天末，未得归隐同樵渔。呜呼一歌兮重长叹，遥望家书寄回雁。
四歌行·其三
作者：陈宜甫
朝代：元

有兄有兄纯且良，少年糊口游四方。前载相随远归侍，三人戏綵登高堂。胡为伯氏早云殁，使我不得如雁行。如今远求养亲禄，仲氏有赖常在傍。呜呼三歌兮悲百种，姜被孤寒不成梦。
四歌行·其二
作者：陈宜甫
朝代：元

有母有母年七十，家中倚门望儿泣。昔年典衣供学书，惟愿功名当早立。去年缝衣念远游，老眼穿针恐行急。儿也驱驰荷圣明，薄俸寄归嗟晚及。呜呼二歌兮心悲伤，白云万里闽天长。
四歌行·其四
作者：陈宜甫
朝代：元

有姊有姊在建阳，夫家辛苦事农桑。兵后全身喜相见，陈情未已酸离肠。留钱漫效故人意，悲啼寄语思爷娘。别来三载消息断，也应忆弟留他乡。呜呼四歌兮怀昔日，抱我听书近邻室。
塞上闻鸡呈崔中丞
作者：陈宜甫
朝代：元

塞翁带鸡至，啁哳塞垣深。唤醒征人梦，遥思君子心。霜寒秋草短，月落晓星沉。拟促刘琨辈，相同舞剑吟。
夏日旅中
作者：陈宜甫
朝代：元

五月骎骎过，迁营又转车。乳禽鸣野草，乱蚁走荒沙。雨老荨麻叶，风吹大戟花。地凉无苦热，自是客思家。
夜闻陇西歌有怀牧庵左丞
作者：陈宜甫
朝代：元

君莫唱杨柳枝，游子多别离。君莫唱金缕衣，人老更无年少时。自古唱歌易悲感，思入碧云愁黯黯。阳关三叠不堪闻，河满一声肠已断。君不见大风云飞扬，汉歌思沛乡。又不见楚王气盖世，泣下愁乌江。英雄胜负总尘土，一样萧萧白杨墓。山河大地只如昨，歌声暗促年华度。我来陇西成浪游，寂寞春残又到秋。斜阳已落荒垒暝，片月自照交河流。此时旅肠悲火热，陇西歌客歌清切。学将鹦鹉树头声，化作杜鹃枝上血。寒风不动马不鸣，馀音袅袅含馀情。却疑古来出塞曲，至今流落传边庭。我为沉吟愁不寐，怀古思乡赋歌意。歌声已断歌思长，白云衰草天茫茫。
夜静听道友董舒隐弹李陵思汉因赋长歌以写其当时之意云呈傅初庵
作者：陈宜甫
朝代：元

幽人南来弹玉琴，泠泠一曲悲南音。况作李陵思汉调，使我夜听忧难禁。将军虽云去已久，得君为写千古艰难心。初撚指下才轻举，黄金殿上闻天语。将军肯行天子许，战胜良功立须取。大弦忽变轩昂声，指挥剑客真奇兵。倏然百骑合争战，乱箭如雨强弓鸣。小弦喑呜复抑郁，不觉计穷力应屈。微臣虑远深自谋，莫逆帝心果安出。须臾声答雁声长，雁来无书徒忆乡。孤忠空照日耿耿，惭愧强谢苏中郎。续续泛音转迢递，遥望长空几千里。高台挥泪落斜阳，望断汉宫五云起。司马忠言犹且疑，臣心只愿苍旻知。臣虽不归筑台在，后人或为臣伤悲。我为听琴哀此意，何况飘蓬沙漠地。几年屡过将军台，云淡霜寒草憔悴。今宵听君弹此曲，喜为将军鸣不平。曲终夜长万籁静，使我归兴欲恋岩上松风清。
失马次张畴斋学士韵
作者：陈宜甫
朝代：元

想因贪草去，杳莫听嘶鸣。失岂不为福，无之何以行。雪深空有迹，鞍在未忘情。只合在驴背，吟诗兴转清。
孤雁寄王眉叟
作者：陈宜甫
朝代：元

澹澹长空几阵横，西风吹断独飞鸣。可怜落落失朋侣，似我行行忆弟兄。影度墨河秋月冷，声沉紫塞暮云平。江湖自有重逢处，努力图南不用惊。
寄友人作
作者：陈宜甫
朝代：元

年壮共嗟吾与君，苦愁诗思乱纷纷。边城古路开残雪，夜月孤鸿叫断云。天远望乡怀渺渺，岁穷流水叹沄沄。眠醒独更堪清冷，烟陇空寒山笛闻。
寄史兰谷少监李海一尚书
作者：陈宜甫
朝代：元

天寒幽蓟远，怀友苦劳心。最喜加官秩，曾烦寄俸金。雪消兰玉秀，春暖海涛深。何日蓬莱馆，觞飞共醉吟。
寄舅氏欧澹庵
作者：陈宜甫
朝代：元

南海山村别业成，有园堪种地堪耕。携书自教儿孙读，对客曾谈宅相荣。饮酒颇同康节兴，年高肯慕太公名。遥知散步秋风外，吟看寒潮落又生。
富阳李宗勉丞相坟
作者：陈宜甫
朝代：元

丞相何年薨，郁哉此佳城。石羊卧烟雨，两马矫欲鸣。翁仲唤不应，夜语招山精。往昔朱旐来，人诧死葬荣。凿山进深邃，砌石宏经营。结庐慎呵护，樵牧焉敢行。岂不有子孙，岁岁酹酒倾。岂期百年后，返使神鬼惊。风涛翻浙水，乱卒交纵横。民居掳掠尽，犹记死者名。操戈立冢上，啸动疑山崩。舂锄斗挥手，举石犁为坑。红棺碎霞色，体貌浑如生。提撕解宝带，收拾金满籯。一锥控渠口，采出珠光明。形骸委泥草，老树饥鸦声。恐公德不及，身后祸乃萌。或为此财累，以致害不轻。未从史书见，重感空坟茔。舟人指示予，历说为怆情。长林落日暝，远浦寒烟晴。歌诗吊冥漠，江阔愁波平。
庚辰春再随驾北行二首
作者：陈宜甫
朝代：元

天地苍茫阔，其如旅况何。冰融河水浊，沙接塞云多。土穴居黄鼠，毡车驾白驼。栖栖无所乐，远近听朝歌。四更催蓐食，结束闹比邻。人去留残迹，车行拥后尘。云开还有月，风冷不知春。幸得狐裘在，温存逆旅身。
庚辰春再随驾北行二首·其一
作者：陈宜甫
朝代：元

天地苍茫阔，其如旅况何。冰融河水浊，沙接塞云多。土穴居黄鼠，毡车驾白驼。栖栖无所乐，远近听朝歌。
庚辰春再随驾北行二首·其二
作者：陈宜甫
朝代：元

四更催蓐食，结束闹比邻。人去留残迹，车行拥后尘。云开还有月，风冷不知春。幸得狐裘在，温存逆旅身。
张叔纪自燕寄书赋此以答
作者：陈宜甫
朝代：元

六年书两得，意重语殷勤。梦话蓟门雨，行吟沙塞云。苍蝇思骥尾，野鹤笑鸡群。南望空惆怅，天寒日又曛。
徐州读黄楼碑
作者：陈宜甫
朝代：元

黄楼灰烬馀，基峙东门外。雄碑刻石赋，烈火烧不坏。美哉词翰人，光焰好文彩。世间两奇绝，呵护有神在。风流尚可想，山川见英迈。清河通渺茫，黄河急流会。堤防太守功，一力去民害。重城不沮洳，至今感遗爱。我来立斜阳，一读一再拜。企慕贤弟兄，清光照千载。
徐浩然任西京经历考满回京访子于城西寓舍赋此以寄
作者：陈宜甫
朝代：元

燕山逢旧友，喜欲舞婆娑。屈指三年别，论心半夜过。车轻寒马健，囊涩荐书多。却问西京地，民风近若何。
得姚牧庵左丞书赋此以答
作者：陈宜甫
朝代：元

忆从相别醉吟乡，漠北燕南几雪霜。四海竞传三语掾，一书偏慰九回肠。智囊剩有安民术，荷橐能无荐士章。拭目看君承宠渥，春风花对紫微郎。
得家书报父病忧闷而作
作者：陈宜甫
朝代：元

亲年逾八十，随分老江村。旧喜更生齿，今忧病不言。孤云怜白首，薄日畏黄昏。幸得加餐外，犹能饮一尊。
忆梅怀傅初庵学士
作者：陈宜甫
朝代：元

十年不见梅花树，长忆暗香冰雪颜。心逐暮云飞庾岭，梦随寒月到孤山。缟衣叩户来何晚，翠羽传书去未还。一自西湖幽响绝，岂无诗句落人间。
怀川晚立
作者：陈宜甫
朝代：元

清川绕县衙，小立共汀沙。暝色催归鸟，春愁对落花。江湖频恋阙，风雨更思家。出处成何事，唯添两鬓华。
怀李明府在闽
作者：陈宜甫
朝代：元

别来经两载，出处喜平安。举世多权吏，惟君独冷官。林霜黄橘熟，山雨绿榕寒。边使归来日，音书定得看。
怀李海一尚书
作者：陈宜甫
朝代：元

记得去年寒食后，君从北上我西游。山川总入英豪气，风雨不堪离别愁。归马有知元识路，来鸿无信动经秋。燕台又拟相逢日，共说长安古帝州。
悲猎兔
作者：陈宜甫
朝代：元

浅草卧才稳，俄惊猎骑鸣。尘迷三穴失，电过几坡平。捷疾飞鹰攫，踉蹡走犬争。月中那得路，捣药乞长生。
扈跸作
作者：陈宜甫
朝代：元

丹诏香传紫禁泥，九重台殿晓云低。碧桃露重初莺语，青草风微去马嘶。剑佩元依新日月，旌旗惯识旧山溪。野人扈从惭无补，空落诗名在陇西。
旧扇吟寄程雪楼廉使
作者：陈宜甫
朝代：元

去秋藏箧中，依旧明月在。携持骨格轻，发挥力量大。四海蒙清风，炎官悉除害。不以用舍期，握手永相爱。
昭君出塞图为姚承旨赋
作者：陈宜甫
朝代：元

低拨琵琶怨思长，不禁尘染汉衣裳。君王岂是无奇策，閒却将军用女郎。
晚立
作者：陈宜甫
朝代：元

晚立动诗兴，凉风吹角巾。空山答犬吠，残照送行人。天外五湖思，边陲万里身。家书春暮寄，何日到南闽。
晚行渭南道中同张太监赋
作者：陈宜甫
朝代：元

驿路多酸枣，行人翠色中。凉风生渭水，落日照新丰。犬吠前村远，鸦飞暝霭空。客游便水竹，去马惜匆匆。
晚霞
作者：陈宜甫
朝代：元

红霞散天外，掩映夕阳时。织女抛残锦，蚩尤播火旗。江风吹叶落，野火傍山移。爱此光华好，沉吟欲去迟。
有感
作者：陈宜甫
朝代：元

尔因何事多湮郁，俛首长鸣苦不休。忆载浩然寒鍊句，思从果老旧仙游。戍楼风起角初咽，战地云昏鬼亦愁。莫笑穷途悲岁晚，帝城春近逐骅骝。
望乡歌寄卢疏斋
作者：陈宜甫
朝代：元

天漠漠兮夜茫茫，草萧飒兮金风凉。白日淡兮雾惨，沙碛冷兮云黄。有人兮独立而惆怅悲歌兮，南望而思乡。溯孤鸿之影灭兮书不得而远寄，惊兔走之伏莽兮那思驰骋而发狂。上驼车于半坡，渺哑轧之馀响。认寒庐之几点兮，浮炊爨之烟苍。天将寒兮感物变，岁欲暮兮单衣裳。三载不浴兮黧瘦质之尘垢，鬓根点雪兮乱飞蓬之秋霜。心一去兮万馀里，望不及兮云飞扬。怀千载之向上兮人已云远，留万古之遗恨兮绵绵久长。高台荒兮哀李陵，节旄落兮感苏郎。蔡琰悲愤兮儿呼母而失声，公主悲歌兮愿为鹄而鶱翔。彼丈夫女子之不同兮其情况则一耳，今我之念昔兮谁后我而悲伤。？天宇之开廓兮去留野鹤之容易，垂我王之悯顾兮总归吾土而徜徉。如醉梦兮意撩乱，重怅望兮回中肠。怅望兮苦歌思之沉郁，抱琴兮托遗调于宫商。
望乡歌寄卢疏斋
作者：陈宜甫
朝代：元
体裁：古风

天漠漠兮夜茫茫，草萧飒兮金风凉。白日淡兮雾惨，沙碛冷兮云黄。有人兮独立而惆怅悲歌兮，南望而思乡。溯孤鸿之影灭兮书不得而远寄，惊兔走之伏莽兮那思驰骋而发狂。上驼车于半坡，渺哑轧之馀响。认寒庐之几点兮，浮炊爨之烟苍。天将寒兮感物变，岁欲暮兮单衣裳。三载不浴兮黧瘦质之尘垢，鬓根点雪兮乱飞蓬之秋霜。心一去兮万馀里，望不及兮云飞扬。怀千载之向上兮人已云远，留万古之遗恨兮绵绵久长。高台荒兮哀李陵，节旄落兮感苏郎。蔡琰悲愤兮儿呼母而失声，公主悲歌兮愿为鹄而鶱翔。彼丈夫女子之不同兮其情况则一耳，今我之念昔兮谁后我而悲伤。�天宇之开廓兮去留野鹤之容易，垂我王之悯顾兮总归吾土而徜徉。如醉梦兮意撩乱，重怅望兮回中肠。怅望兮苦歌思之沉郁，抱琴兮托遗调于宫商。
李陵台
作者：陈宜甫
朝代：元

将军少年真英雄，陇西家世凌边锋。奇材剑客五千士，自当一队驰威风。浚稽山前突戎骑，被围未蹈生擒计。强弓劲弩百万兵，流血成丹皆战惊。谁知管敢漏机密，遂使空弮冒锋镝。归无面目见君王，将身未免降勍敌。继曾杀李绪，尚欲谋归去。蒙恩虽已深，实起怀乡心。高陵筑台望乡国，中郎去后空哀吟。累土高一尺，望天近一尺。谁为削平山，望见长安陌。望乡不见春复秋，将军一去台空留。我家住在南海上，今日登台重凄怆。辽天漠漠飞黄云，草中但见牛羊群。家山不识在何处，教人空自忆将军。
梁王春宴
作者：陈宜甫
朝代：元

碧草春光合，青云羽卫屯。和风生帐殿，迟日转辕门。乐缓新声奏，歌长倚和喧。微吟动高兴，未数汉梁园。
橐驼雏一首寄吴成季
作者：陈宜甫
朝代：元

橐驼雏生来，已高三尺馀。昂头便觉气貌殊，学跪有礼端庄如。主人念幼寒迫肤，覆以锦毯花模糊。母步亦步趋亦趋，一旦百里力不瘏。有时跳梁挽骏驹，耻在牛后嗤黔驴。沙泉足饮草满墟，肉峰易耸身魁梧，看尔负重行天衢。
次卢疏斋韵
作者：陈宜甫
朝代：元

不听琵琶久，携琴为写忧。黄钟明月夜，青冢白云秋。悲怨当时语，凄凉此日愁。曲终意不尽，鸣雁过幽州。
次张斯道学士韵
作者：陈宜甫
朝代：元

不是金华眠石化，成群远出黑山阴。苏郎一去无人管，散入寒烟野草深。
次程雪楼御史见寄韵
作者：陈宜甫
朝代：元

昨拟赋归去，那知又再来。黄云驰驿道，落日唤鹰台。得句怀三影，通灵慕万回。知君重思远，难寄陇人梅。
次詹天游学士见寄韵
作者：陈宜甫
朝代：元

怅望日边客，天遥云水重。书中曾寄语，梦里忽相逢。细雨埋芳草，寒烟入古松。何时一晤语，尊酒又从容。
歌风台
作者：陈宜甫
朝代：元

高祖去已久，归如魂魄何。俗传西汉事，碑刻大风歌。山远分滕壤，冰开响沛河。荒台两间屋，衰草夕阳多。
毡车行
作者：陈宜甫
朝代：元

北方毡车千万两，健牛服力骆驼壮。清晨排作雁阵行，落日分屯夹毡帐。辙分古道辨东西，白雪黄云不可迷。后人迤？循旧迹，那知创自轩辕时。两轮奔奔如日月，经年轣辘何时歇。辗教沙草绿还枯，几过河冰冻仍裂。江南野客惯乘舟，北来只梦烟波秋。于今天下皆王土，欲得回辕到彼游。
毡车行
作者：陈宜甫
朝代：元
体裁：古风

北方毡车千万两，健牛服力骆驼壮。清晨排作雁阵行，落日分屯夹毡帐。辙分古道辨东西，白雪黄云不可迷。后人迤�循旧迹，那知创自轩辕时。两轮奔奔如日月，经年轣辘何时歇。辗教沙草绿还枯，几过河冰冻仍裂。江南野客惯乘舟，北来只梦烟波秋。于今天下皆王土，欲得回辕到彼游。
沛丰怀古寄程雪楼御史
作者：陈宜甫
朝代：元

大蛇中断战旗红，一旦兴亡起沛丰。三月灰飞秦事业，四方云合汉英雄。张良虽有运筹力，项伯当全舞剑功。帝业如今何处是，歌台荒草自春风。
泾河诗一首寄王克斋同知
作者：陈宜甫
朝代：元

古人云泾河，水流本浑浊。今我来泾州，见水绕城郭。尘颜照清泚，似怪缨可濯。古来有谗士，曾厌清流恶。
洛阳
作者：陈宜甫
朝代：元

一出新安道，停骖看洛京。草埋东汉殿，树暗则天城。风月浑依旧，山河几战争。客行怀往事，更值暮猿声。
渭水
作者：陈宜甫
朝代：元

万古清流绕郡回，几朝宫殿化飞灰。钓璜人去秋波冷，岁岁西风雁影来。
理发一首寄傅初庵学士
作者：陈宜甫
朝代：元

清晨独理发，发短似须长。白日行何速，苍颜秪自伤。林间空水石，马上亦风霜。憔悴今如此，诗歌未减狂。
用阎子静承旨赠行韵奉寄
作者：陈宜甫
朝代：元

唤醒旧梦十年前，老得清閒似散仙。几度行吟燕下月，遥思家住海云边。蒲团夜学修丹术，花宴春忘舞锦缠。好信不来鸿雁远，断肠人在幕南天。